Insiden Tumbuk-Menumbuk Di Litar Sepang Cemarkan Kemeriahan Moto GP

Hujung minggu lalu telah berlangsungnya perlumbaan Moto GP di Litar Antarabangsa Sepang (SIC) di Sepang. Di sebalik kemeriahan perlumbaan Moto GP, terdapat banyak insiden yang berlaku sepanjang acara tersebut diadakan. Bermula kes kecurian barang persiapan Angel Nieto serta kemalangan sehiggalah kepada kemalangan meragut nyawa Afridza Munandar yang merupakan pelumba dari Indonesia.

Baru-baru ini tular pula video pergaduhan yang berlaku diantara seorang penonton dari Indonesia dengan petugas yang berada di Pintu Utama Grandstand SIC tersebut. Kejadian tersebut dikatakan berlaku pada jam 3.45 petang semalam.

Dapat dilihat menerusi video yang berdurasi 24 saat itu, dimana seorang lelaki warga Indonesia menyerang petugas di Pintu Utama Grandstand SIC . Keadaan menjadi lebih teruk apabila petugas yang lain yang berada disitu turut datang memukul lelaki tersebut.

Menurut Ketua Polis Daerah Lapangan Terbang Antarabangsa Kuala Lumpur (KLIA), Asisten Komisioner Zulkifli Adamshah berkata, pergaduhan tersebut dipercayai berpunca apabila suspek bertindak menendang pagar di situ. Mangsa yang ketika itu sedang bertugas di pintu tersebut menegur tindakan suspek itu. Berang dengan teguran itu, suspek bertindak menyerang mangsa.

Beliau turut berkata, susulan daripada insiden berkenaan, mangsa menerima lima jahitan dan suspek terbabit ditahan dan kes berkenaan disiasat mengikut Seksyen 325 Kanun Keseksaan.

Insiden berkenaan menarik perhatian netizen di Malaysia. Rata-rata netizen mengecam tindakan lelaki warganegara Indonesia tersebut yang dikatakan tidak menghormati rakyat kita.

Ada juga yang tidak bersetuju dengan tindakan petugas-petugas yang berada di situ kerana tidak meredakan keadaan sebaliknya membuatkan insiden itu menjadi lebih teruk lagi.

Kami kongsikan kepada anda sebuah lagi insiden yang berlaku pada minggu di Litar Sepang. Turut dikongsikan, cubaan ragut ‘rider’ Foodpanda palsu yang mengundang kecaman netizen. Klik pautan di bawah untuk bacaan lanjut.

Barangan Persiapan Pasukan Ángel Nieto Dicuri Di Sepang, Sky Racing VR46 Tampil Membantu

Gagal Cubaan Ragut, Netizen Kecam ‘Rider’ Foodpanda Palsu Ini


Insiden Warga Singapura Gesel Kereta Tunku Idris, Polis Tunggu Hasil Siasatan

Sejak sempadan Malaysia dibuka pada 1 April lalu, beberapa insiden kurang menyenangkan melibatkan kenderaan bernombor pendaftaran Singapura menjadi bualan netizen di kedua-dua buah negara jiran ini.

Terbaharu, Ketua Polis Daerah Johor Bahru Selatan, Asisten Komisioner Raub Selamat berkata, pihaknya mengambil maklum dan sedang menyiasat insiden sebuah BMW bernombor pendaftaran Singapura bergesel dengan kereta elektrik Honda E milik Tengku Temenggong Johor (TTJ), YAM Tunku Idris.

Kejadian tersebut berlaku di hadapan sebuah kedai roti di Jalan Serampang, Taman Pelangi pada pukul 2.17 petang.

A post shared by VOCKET Car Club (@vocketcarclub)

Perkongsian asal Tunku Idris telah meraih pelbagai reaksi orang ramai yang berasa geram dengan pemandu BMW terbabit yang selamba berjalan bersebelahan Honda E milik TTJ seperti tiada apa-apa yang berlaku.

Asisten Komisioner Raub menyatakan secara ringkas melalui WhatsApp, pihaknya masih menunggu hasil siasatan untuk tindakan selanjutnya, lapor Utusan.

Dalam pada itu, satu perkongsian IG Story yang dimuat naik oleh TTJ ada menyatakan laporan polis telah pun dibuat dan sedang diuruskan. TTJ pun turut move on daripada insiden terbabit.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca lagi beberapa kisah kurang menyenangkan yang dilakukan oleh pemilik kenderaan dari Singapura melalui pautan di bawah.

Pak Cik Shell Kecewa Lihat Pemilik Van EV Singapura ‘Curi’ Elektrik Di Stesen Pengecas Pantas

CCTV Rakam Pemandu BMW Singapura Sengaja Buang Air Kecil Di Tempat Terbuka

Pasangan Singapura Buat Hal Sehingga Dicari Polis Johor, Ini Punca Sebelum Perbuatan Khianat Berlaku


5 Langkah Naikkan Kembali Jualan Selepas Raya

Sebelum membaca, anda sepatutnya sudah ketahui situasi bisnes anda, adakah prestasi jualan terkesan dengan situasi hari raya?

Kebanyakan bisnes produk-produk kecantikan / kesihatan akan mengalami situasi ini, malah ada yang lebih teruk, prestasi jualan merosot ketika bulan Ramadhan lagi.

1. Semak Semula Database Prospek Sepanjang Ramadhan

Periksa semula semua inbox di page anda, pastikan prospek telah meninggalkan no. telefon untuk memudahkan proses seterusnya.

Periksa semua whatsapp yang masuk, asingkan mengikut 2 kategori, (pelanggan, prospek).

Prospek ialah orang yang telah whatsapp anda tetapi masih belum membeli, jadi kategori ini yang akan kita fokus untuk strategi tingkatkan jualan selepas raya.

2. Jalankan Iklan Facebook untuk Tarik Like Walaupun di Musim Raya

YA, ini betul-betul, bukan cubaan. Pada musim ini memang ramai yang matikan iklan. Ini adalah masa yang baik untuk anda tetap beriklan, jangan ikut orang.

Mengikut data saya, iklan yang saya jalankan murah berbanding di masa lain. Selain kos, bila kurang iklan-iklan lain, lebih mudahlah iklan anda untuk menarik perhatian prospek.

Saya hanya fokus iklan tarik like sahaja kerana team sales bercuti. Tujuannya untuk menapis bakal pelanggan saya, dan saya boleh ‘park’ bakal pelanggan saya untuk saya jalankan serangan selepas cuti raya nanti. Nampak tak?

3. Tingkatkan Engagement Page Facebook Anda Dengan Content

Seiring dengan langkah ke-2 di atas, pastikan anda padatkan Facebook Page anda dengan artikel-artikel berkaitan produk dan hari raya.

Pemilihan artikel sangat penting, pastikan artikel memberi impak kepada pembaca agar prospek akan ingat jenama/produk anda.

Teknik ini juga dikenali dengan nama Content Marketing. Gunakan fungsi schedule post agar program hari raya anda tidak terganggu.

Langkah ini penting untuk memastikan page anda ‘hidup’.

Apabila engagement tinggi, banyak like, komen dan share, bermakna anda telah berjaya meng”hidup”kan Facebook Page anda.

4. Engage Prospek Yang Sudah Anda Senaraikan di Langkah 1

Sebelum bercuti, sepatutnya anda sudah setkan broadcast senarai prospek-prospek dari Langkah 1.

Engage mereka dengan beberapa cara di bawah;

Susunkan ikut kesesuaian. Anda pasti bijak, langkah ini juga boleh dibuat apabila anda sudah mula beroperasi selepas cuti raya nanti.

Prospek pasti akan terkenangkan anda di bulan mulia ini.

Setelah pulang bercuti raya, duit pun sudah tentu banyak leburkan. Jadi inilah masanya anda untuk buat comeback.

Run semula iklan-iklan menjual anda. Boleh target kepada ‘Fans Only’ sekiranya page anda melebihi 50K likes.

Anda cubalah sendiri. Pastikan Langkah 1-4 seperti di atas telah dibuat dengan penuh gaya.

Pada langkah ini, anda akan mempunyai 2 set senarai prospek.

Sekiranya anda berjaya meningkatkan kadar closing pada kedua-dua kategori prospek ini, sudah tentu prestasi jualan anda akan kembali mantap.

Seperti yang kita sedia maklum, selepas raya, ramai telah berhabisan untuk belanja raya dan balik kampung.

Namun ini bukan penyebabnya anda tidak mampu untuk mendapatkan jualan. Anda telah melakukan Langkah 1-4, prospek sudah ingat dan kenal anda.

Dengan tawaran yang hebat, sukar mereka tolak, pembelian pasti berlaku. Peranan anda sangat penting untuk merangka tawaran pada langkah ini.

Gunakan elemen seperti exclusivity, masa terhad, stok terhad dan juga urgency. Tunjukkan perbezaan tawaran semasa raya dan selepas raya.

Andakan bijak, pasti dapat merangka satu tawaran yang meleleh-leleh.

Lakukan follow-up bertubi-tubi, hardsell berselang dengan softsell. Inilah masanya untuk anda recover!

Tak cukup follow-up whatsapp, boleh terus call prospek bagi ayat manis. Ucap selamat hari raya dan sebagainya. Jangan terperanjat, follow-up call pun senang closing. Tak percaya? Cuba sendiri.

Saya telah berhentikan iklan menjual pada hari terakhir operasi Poslaju bagi penghantaran sebelum raya iaitu 28 Jun 2016.

Tiada sebarang aktiviti follow-up hardsell telah dijalankan, kami hanya buat content marketing seperti langkah-langkah di atas. Hasilnya memberangsangkan.


‘Insidious: The Last Key’ Karya Untuk Peminat Tegar Siri Ini

Filem ‘Insidious: The Last Key’ ini menjadi pembuka tirai filem seram untuk tahun 2018. Jadi bagi anda peminat filem seram, perlukah anda ke pawagam untuk menonton filem terbaru franchise Insidious ini?

Filem ini bermula dengan flashback kehidupan Elise sekitar tahun 1950an di New Mexico, tempat beliau membesar. Semasa muda inilah Elise tahu beliau boleh berkomunikasi dengan roh. Setelah lama meninggalkan rumah asal beliau, Elise ‘terpanggil’ untuk kembali ke New Mexico untuk menyelesaikan misteri yang menyelubungi rumah lama Elise.

Bagaimana kadar keseraman filem ini? Babak seram dalam filem ini biasa-biasa sahaja dan tiada yang terlalu gore sepanjang filem ini. Peminat hardcore filem seram pasti tidak terasa dengan babak seram yang ada dalam filem ini kerana The Last Key lebih memfokuskan kepada cerita berbanding aksi.

Ianya bukan sesuatu yang biasa dilakukan oleh filem Hollywood untuk menjadikan seorang aktor yang berusia 70an (Lin Shaye) sebagai lead actress untuk sesebuah filem tetapi dalam filem ni, kita dapat lihat watak Elise yang lebih besar dalam franchise Insidious ini.

Saya bukanlah seorang peminat franchise ini dan berdasarkan maklumat rakan-rakan, anda perlu tonton siri Insidious dari filem yang pertama, kedua dan ketiga untuk lebih memahami dan excited dengan filem ini. Jika tidak, akan rasa biasa-biasa sahaja tentang filem ini.

Anda juga mungkin akan terasa sedikit keliru dengan ‘hantu’ dalam Insidious ini. Nak kata hantu, macam tidak. Nak kata tidak, macam ya. Jadi itu anda kena cari jawapannya dalam filem ini.

Insidious: The Last Key ini pada pendapat saya lebih untuk peminat setia siri ini. Jika anda bukan follower siri ini, anda akan rasa sedikit lost. Kami beri rating 7/10 untuk filem ini. Insidious: The Last Key kini sudah ditayangkan di pawagam.


‘Inspektor Sheila’ Digantung Tugas, 8 Kertas Siasatan Dan Tatatertib Dibuka

Menjadi buah mulut orang ramai sejak minggu lalu apabila seorang wanita yang mendakwa dirinya sebagai pegawai kanan polis memperlekeh dua anggota polis berpangkat Lans Koperal.

Isu menjadi lebih panas apabila tular beberapa video lain di tempat parkir dan Balai Polis Seri Petaling di mana beliau sekali dilihat membuat kecoh. Terbaharu, pegawai polis yang dikenali sebaga Inspektor Sheila dilaporkan telah digantung tugas.

Menurut Menteri Dalam Negeri, Datuk Seri Saifuddin Nasution Ismail, berkata pegawai polis wanita terbabit ditahan kerja sejak minggu lalu dan arahan itu berkuat kuasa sehingga proses siasatan ke atasnya selesai.

Menurut beliau, setakat ini terdapat dua kertas siasatan polis dibuka terhadapnya, masing-masing satu mengikut Seksyen 506 Kanun Keseksaan dan Seksyen 186 kanun sama.

“Proses rakam percakapannya sudah diambil pada 18 Jun lalu dan kedua-kedua kertas siasatan sudah dirujuk

“Pada masa sama, sebanyak enam kertas siasatan tatatertib dibuka oleh Jabatan Integriti dan Pematuhan Standard (JIP) Bukit Aman berkait kes yang dihadapinya,” katanya.

Beliau berkata demikian pada sidang media selepas Majlis Serah Terima Tugas Ketua Polis Negara dan Timbalan Ketua Polis Negara di Pusat Latihan Polis (PULAPOL) di sini, hari ini.

Inspektor Shila berjaya tular sekali lagi 😂🤣 untuk kali ini kejadian berlaku di parking pula #pdrmmalaysia #shiela #bukitaman #viralkini #tiktokmalaysia #fypシ #fyppppppppppppppppppppppp #fypage #foryourepage

♬ original sound – Viralkiniofficial – Viralkiniofficial

Dilaporkan enam kertas siasatan tatatertib oleh JIPS itu adalah berkaitan dengan beberapa video yang tular dalam kejadian di Taman Sri Gombak dan juga video tular pegawai itu bertengkar dengan orang awam, baru-baru ini.


‘Inspektor Sheila’ Mengaku Tidak Bersalah, Mohon Tiga Pertuduhan Dibicarakan Di Mahkamah

Sejak beberapa minggu lalu warganet digemparkan dengan kisah pegawai polis yang dikenali sebagai ‘Inspektor Sheila’ yang telah membuat kecoh pada khalayak ramai di beberapa lokasi dan situasi berbeza.

Hari ini ‘Inspektor Sheila’ mengaku tidak bersalah di Mahkamah Majistret di sini terhadap kesemua tiga pertuduhan berhubung ugutan dan mengaibkan anggota bawahan serta orang awam.

Sheila Sharon Steven Kumar atau lebih dikenali dengan nama ‘Inspektor Sheila’ di media sosial, didakwa mengugut seorang wanita dengan niat untuk mendatangkan kegentaran kepada mangsa mengikut Seksyen 506 Kanun Keseksaaan yang membawa hukuman maksimum penjara dua tahun, atau denda atau kedua-dua, jika sabit kesalahan.

Inspektor yang tular itu mengaku tidak bersalah dan meminta untuk dibicarakan di atas ketiga-tiga tuduhan berkenaan.@BuletinTV3 @BuletinTV9 pic.twitter.com/n4qAyItWQ1

Dia juga didakwa menghina kesopanan seorang lelaki dengan berkata; “You tengok badan you, gemuk, botak dan badak sumbu”.

Dakwaan mengikut Seksyen 509 Kanun Keseksaan yang memperuntukkan hukuman maksimum penjara lima tahun atau denda atau kedua-duanya.

Tertuduh juga mengaku tidak bersalah di hadapan Majistret Nur Hafizah Rajuni atas pertuduhan menyebut pangkat Lans Koperal Abdul Arif Farhan Abdul Razak dengan cara tidak wajar dengan maksud mengaibkan kehormatan penama itu.

Dalam satu laporan lain, Timbalan Pendakwa Raya, Wan Nur Iman Wan Ahmad Afzal menawarkan ikat jamin berjumlah RM8,000.

Bagaimanapun, peguam M.Manoharan memohon mahkamah agar memberikan jaminan bon atau jaminan paling rendah.

Ini kerana selain Sheila dan adiknya, bapanya juga seorang bekas pegawai polis berjawatan asisten komisioner dan berkhidmat dengan Polis Diraja Malaysia (PDRM) selama 39 tahun.

Mahkamah kemudiannya membenarkan tertuduh diikat jamin RM3,000 dengan seorang penjamin.

Majistret juga menetapkan 7 Ogos ini sebagai tarikh serahan dokumen kes tersebut.


‘Inspektor’ Wanita Yang Tular Bakal Dikenakan Tindakan Tatatertib Dan Ujian Kesihatan Mental

Kecoh baru-baru ini apabila tular sebuah rakaman memperlihatkan seorang wanita yang mendakwa dirinya sebagai pegawai kanan polis memperlekeh dua orang anggota polis hanya kerana berpangkat Lans Koperal.

Wanita ini kemudiannya sekali lagi tular ekoran membuat kecoh di tempat parkir selepas mendakwa terdapat wanita menempik kepada beliau.

Terbaharu, dilaporkan pihak polis telah menerima laporan kejadian wanita ini pusat membeli-belah di Brickfields.

Menurut Ketua Polis Daerah Brickfields Asisten Komisioner Amihizam Abdul Shukor, kertas siasatan sudah dibuka mengikut Seksyen 509 Kanun Keseksaan dan Seksyen 14 Akta Kesalahan Kecil 1955.

Menurutnya, tindakan tatatertib dan pemeriksaan kesihatan mental terhadap wanita itu sedang dijalankan.

Beliau berkata, siasatan dijalankan susulan laporan yang dibuat seorang wanita berusia 27 tahun mengenai kejadian.

“Berdasarkan laporan, pengadu mendakwa kejadian berlaku pada 5.26 petang kelmarin ketika dia sekeluarga meletakkan kenderaan di lokasi itu.

“Hasil siasatan mendapati berlaku selisih faham apabila OYDS (orang yang disyaki) ingin meletakkan kenderaan di sebelah kenderaan pengadu tetapi pintu pemandu dan penumpang belakang kenderaan pengadu terbuka.

“Pengadu menyatakan neneknya sedang menukar lampin pakai buang anak saudara ketika itu. OYDS tidak puas hati menekan hon dan menjerit memarahi pengadu serta ahli keluarga,” katanya dalam kenyataan hari ini.

Beliau berkata, wanita itu turut memperlekehkan pakaian pengadu yang kelihatan seksi sambil merakam video.

Bagaimanapun, katanya, perselisihan faham itu dileraikan oleh saksi kejadian iaitu pasangan suami isteri sebelum pengadu beredar masuk ke dalam pusat beli-belah.

Amihizam berkata, kes masih dalam siasatan dan menasihati orang awam supaya tidak membuat sebarang spekulasi berhubung video tular itu.


Bagaimana Daripada Suka-Suka Bawa Aku Terlibat Secara Serius Dengan Sukan Parkour

Malaysia memang boleh! Let’s make our beloved country a better place! Selamat Hari Merdeka yang ke-59!

Cepat je masa berlalu, tahun lepas aku pergi panjat bangunan kediaman paling tinggi dalam dunia kat Dubai. Lepas tu pergi buat rekood dunia ‘human flag’ paling tinggi dalam dunia. Memang Malaysia boleh!

Aku rasa masa tu kot dapat spotlight dunia kejap! Sampai Daily Mail pun ada buat coverage. Tapi mungkin Utusan and Kosmo bubuh tajuk atlet Malaysia sekadar membuat bendera manusia tertinggi di dunia. Sekadar. Entah lah.

Yang Amran pergi photoshop gambar aku time aku panjat jambatan Putrajaya, tu lain. Hahahah. Dah la tak kredit. Ok fine!

Baca kisah aku: Siapa Sangka Pemuda Yang Panjat Jambatan Di Putrajaya Ini Rupanya Ahli Jemaah Tabligh

Mungkin ramai yang nak tau cerita macam mana aku boleh terjebak dengan sukan parkour / freerunning dan minat urban exploration ni sehingga boleh kata menjadi kerjaya jugaklah (sebab tanggapan majoriti orang kita memang hobi=/=kerjaya).

Aku graduan kursus Engineering UIAM. Belajar dari foundation sampai grad degree habis 5 tahun, tapi kenapa tak kerja sebagai engineer?

Sebenarnya bukan tak nak, tapi dah rezeki tak tertulis kat situ. Aku bagi peluang kat diri sendiri, kata lepas grad je nak lakukan apa yang aku minat.

Mula berlatih dulu dah hampir 10 tahun lepas, dan tup tap tup tap, tahun lepas tahun pertama la kira aku buat ‘kerja’ ni full time. Actually run business on the side sekali lah.

Sebelum-sebelum ni selalu buat bila ada permintaan saja. Ada la dapat jugak pengalaman dalam produksi, buat tv commercial dan launch events. Cari makan untuk bayar yuran belajar dan kos tampung hidup. Ye la student kan. Hahaha.

“You don’t have to be great to start, but you have to start to be great.”

Ok lah jugak. Tahun lepas tahun pertama, alhamdulillah. Jaga iman, jaga amal, jangan bukak tudung ok la. Memang istiqomah tu yang paling susah. Jangan kecam aku. Eh aku mana pakai tudung, gila.

Syukur kepada Tuhan dan juga berterima kasih kepada keluarga (mak aku la werlsbesth, mak korang tak bagi punya, hahah) dan member-member yang support gila-gila.

Terutama kawan-kawan original Alpha Movements (Abir, Alep, Zafir) dan Red Bull yang sign aku, percaya pada aku. Aku adalah antara atlit parkour dari Malaysia yang pertama di sign oleh Red Bull.

Dan memang ada 5 orang parkour je Red Bull sign dalam dunia ni. Hangpa pergi la official website aku kalau nak baca bio aku lagi.

Harapan aku adalah satu hari nanti sukan ini dapat berkembang dengan pesat dekat Malaysia, ada banyak tempat berlatih yang selamat untuk anak-anak muda kita.

Lepas tu baru la kot Malaysia dapat tempat tersohor dalam pertandingan dunia? Ke nak tunggu ada Olimpik baru nak push? Hhahah ok gurau.

So malas nak cerita panjang-panjang time hari cuti ni. Korang semua mesti tengah seronok dengan keluarga dan rakan-rakan.Pagi ni hujan pulak tu. Fuhhhh.

Moga negara kita semakin aman DAMAI, dan juga makin maju jaya dalam semua aspek hidup, agama dan keharmonian masyarakat. Happy Independence Day Malaysia!

Baca lagi kisah aku: Cerita Belakang Tabir 3 Pemuda Malaysia Panjat Bangunan 101 Tingkat Di Dubai


6 Tahun Menunggu, 2 Kali Gagal, Lihat Apa Pemuda Ini Lakukan Demi Menawan Everest

Ada pepatah menyebut impian biar setinggi gunung. Mungkin ia pepatah yang tepat dan sepadan dengan Azim Afif, anak muda berusia 29 tahun ini kerana impian beliau yang ingin menakluk gunung tertinggi di dunia, Gunung Everest.

Apatah lagi bila misi ini bukanlah satu misi yang mudah dan bakal menggadai nyawa beliau dan rakan sepasukan yang mendaki bersama. Ditambah ia mengambil masa selama 3 tahun dan 3 percubaan sebelum berjaya dilaksanakan.

Selaku ketua pasukan, menurut Azim berikut adalah siri cubaan pendakian yang telah mereka lakukan:

2014 : Misi dibatalkan kerana runtuhan salji di Everest pada April 2014. Namun begitu mereka berjaya ke puncak Cho Oyu, Tibet pada ketinggian 8201 m, iaitu puncak keenam tertinggi di dunia.

2015 : Misi terpaksa dibatalkan kerana gempa bumi sewaktu pasukan sedang bersiap sedia untuk mendaki di Nepal pada April tahun itu.

2016 : Akhirnya berjaya ke Everest dengan mendaki di laluan yang lebih sukar iaitu di Tibet. Seterusnya mencipta sejarah baru untuk Malaysia.

Vocket telah menemuramah Azim untuk mendapatkan kisah balik tabir tentang perjuangan beliau dan pasukan yang hanya membuahkan hasil selepas memakan masa beberapa tahun ini.

Vocket: Apakah yang mendorong Azim  meneruskan misi menawan Everest walaupun telah 2 kali berturut-turut misi terpaksa ditangguhkan.

Azim: Saya berpegang kepada prinsip mesti cuba tamatkan apa yang telah saya mulakan semenjak tahun 2010. Ditambah dengan laungan ‘Malaysia Boleh’ adalah salah satu semangat untuk saya melakukan sehabis daya untuk mendaki ke Puncak Everest demi UTM & Malaysia.

Azim: Bagi atlet sukan negara, pasti Olimpik menjadi idaman mereka kerana ia adalah temasya suka paling berprestij tertinggi. Sama juga untuk pendaki gunung, Everest adalah yang tertinggi di dunia, maka ia menjadi idaman setiap pendaki gunung.

Apabila saya mendaki ke puncak Kinabalu di Sabah yang merupakan puncak tertinggi di Malaysia, seterusnya puncak Kerinci, puncak Merapi, dan puncak Singgalang, yang merupakan antara puncak gunung berapi aktif tertinggi di Indonesia, terdetik di hati saya untuk berazam dan mendaki ke puncak Everest pula.

Vocket: Apakah rahsia, pegangan atau motivasi yang sentiasa menjadi amalan Azim demi memastikan misi menawan Everest dapat dilaksanakan pada tahun 2016?

Azim: Saya yakin perancangan Allah SWT adalah yang terbaik dan insyaAllah sekiranya saya berusaha bersungguh-sungguh, berdoa dan bertawakal, Allah akan makbulkan impian saya untuk ke puncak Everest.

Saya juga masih pegang pesan arwah mak saya agar ‘buat kerja sampai habis’. INi juga menjadi rahsia, pegangan dan motivasi kepada saya. Saya juga berazam mahu pulang dengan selamat. Dalam melaksanakan misi begini, keselamatan tetap menjadi keutamaan saya dan sekiranya kami gagal untuk cubaan ini, kami boleh cuba lagi di masa depan sekiranya ada kesempatan.

Vocket: Apakah perasaan Azim sebaik saja berjaya jejakkan kaki di puncak everest setelah 6 tahun menunggu dan 2 kali misi tertangguh?

Azim: Betapa saya mensyukuri nikmat dan rezeki Allah kerana membenarkan saya jejak kaki di puncak dunia selepas 6 tahun berusaha. Leboh manis bila Allah beri saya dan pasukan untuk menjejak kaki di laluan Tibet yang jarang-jarang digunakan oleh pendaki lain. Berjurai air mata, sebak bercampur gembira.

Terbayang wajah arwah mak dan ayah di fikiran saya. Tetapi apa kan daya, kiriman al-fatihah sahaja dapat saya hadiahkan dari puncak dunia.

Selain dari itu sudah tentu ingin saya jerit nama Anis Zulaikha ) untuk berkongsi kegembiraan. Beliau adalah isteri yang juga merangkap pengurus pasukan Misi UTM Everest Tibet 2016. Isteri saya adalah insan yang setia mengurus di Kem Induk Everest (China). Anis berada dalam team semenjak hari pertama projek Everest UTM diluluskan oleh UTM pada 2010.

Lihat mayat pendaki lain sewaktu mendaki

Vocket: Difahamkan Azim juga melihat mayat pendaki lain di sepanjang pendakian Everest. Bagaimanakah perasaan Azim di ketika itu?

Azim: Sejujurnya, saya ada juga berfikir, “macam mana lah kalau mayat ni tiba-tiba panggil nama aku atau bangun duduk dari terbaring….” Seterusnya, perasaan dan doa saya adalah agar Allah melindungi saya agar tidak terbaring kaku sepertimana mayat-mayat yang saya lihat sepanjang pendakian.

Kebanyakan mayat yang saya lihat di atas juga dalam keadaan pakaiannya masih elok dan ditutup mukanya dengan rapi sebagai menghormati mayat tersebut. Selain itu, mayat-mayat ini juga sebagai penanda jalan kepada pendaki-pendaki lain.

Vocket: Apakah cabaran paling besar yang Azim lalui sepanjang pendakian?

Azim: Cabaran pertama adalah pencarian dana namun terima kasih kepada Pejabat Perdana Menteri & Kerajaan Malaysia kerana melalui 2 sumber berikut kami mendapat dana yang mencukupi daripada kerajaan :

1. Penyelidikan “Rehabilitation High Altitude Training Program For Misi Perdana UTM Everest Climbers” oleh Sport Innovation Technology Centre UTM

2. University Social Responsibility dengan sumbangan Portable Solar, Quran, Sejadah, Penulisan buku, “A Trial of Endurance: Trek to Everest BC”

Cabaran selepas mendapat dana adalah mendaki. 2014 kami disentak dengan Avalance (runtuhan ais) yang mengorbankan 16 orang Sherpa di Khumbu Icefall berdekatan EBC. Kerana kejadian runtuhan ini Everest ditutup dan diisytiharkan oleh kerajaan Nepal sebagai ‘The Black Year’. Everest ditutup buat julung kalinya dalam sejarah dunia.

Luluh, kecewa dan hiba hati saya kerana susahnya mendapatkan penajaan tapi diuji. Tapi saya yakin, takdir Allah adalah yang terbaik. Saya akur dengan arahan pihak berkuasa dan menangguhkan ekspedisi tahun 2014.

Balik dari Kathmandu 2014, saya bina kekuatan bersama pasukan agar jika diberikan sokongan, kita cuba lagi pada tahun 2015. Dalam membina kekuatan, kami dapat tahu ada berita baik dari kerajaan Nepal. Mereka mengisytiharkan permit percuma kepada pendaki yang terlibat pada tahun 2014 selama 2 tahun.

Harga permit bagi seorang pendaki adalah 11,000 USD. Dengan adanya pelepasan ini kami hanya perlu membayar kos makanan, Sherpa dan kos lain. Saya meyakinkan ahli pasukan bahawa inilah peluang kami. Tetapi daripada 5 orang yang sepatutnya ke puncak pada tahun 2014, hanya tinggal 3 orang pada tahun 2015 kerana kekangan pengajian dan kerja.

Kami mengharapkan pelangi indah pada 2015. Tapi setibanya di Nepal, kami dibadai gempa bumi yang sangat dahsyat, 7.9 magnitud yang melanda negara itu. Hampir 15,000 orang terkorban di Kathmandu dan 18 orang pendaki terkorban di EBC. Kami berada di EBC semasa kejadian namun bersyukur, Allah masih sayangkan kami dan terselamat.

Hati yang terluka dan kecewa pada cubaan tahun 2014 belum lagi sembuh tapi demi keselamatan, sekali lagi sebagai ketua pasukan saya terpaksa mengumumkan penangguhan ekspedisi.

2016 adalah tahun yang mana peluang kami sangat tipis kerana kos ke Everest bukan kecil. Dalam hati kecil saya, “Cuba lagi Azim! Jangan putus asa”. Maka saya berbincang semula dengan UTM atas kapasiti Ketua Ekspedisi, Jurulatih & Konsultan, dengan sokongan Pengerusi Misi dan juga Pro-Canselor UTM, YBhg Tan Sri Dr. Salleh Mohd Nor, pihak UTM meluluskan perlanjutan ke tahun 2016.

Berbekalkan pengalaman saya mendaki Puncak Cho Oyu, yang berketinggian 8201 m di Tibet yang juga merupakan puncak ke-6 tertinggi di dunia, saya mencadangkan pendakian dari Selatan (Nepal) ditukar ke Utara (Tibet).

Walaupun Tibet dikatakan laluan sukar, dengan pengalaman yang ada saya yakin dapat mengubah strategi dan latihan untuk pendakian Everest melalui Utara. Pada malam pertama kami sampai di bumi Tibet iaitu di Lhasa, kami digemparkan dengan gempa bumi yang menggegarkan Hotel Shellong Manor yang kami menginap.

Gempa bumi melanda Myanmar hampir 8.0 magnitud sekaligus terasa gegarnya hingga Tibet. Cemas dan masih teringat-ringat peristiwa 2015. Tetapi kali ini, rezeki menyebelahi kami, hanya after shock dan bukan gempa bumi di Tibet.

Dari segi pendakian pula, angin sebelah Tibet lebih kuat kerana permukaan muka bumi yang terbuka, lebih sejuk atas faktor angin, lebih jauh kilometre pendakian iaitu lebih kurang 12 km lebih daripada sebelah Nepal dan sekiranya berlaku sebarang kecemasan di Tibet, tiada helikopter dibenarkan untuk menyelamat.

Ini kerana ruang udara Tibet ditutup kepada awam berbanding di Nepal. Sekiranya berlaku kecemasan, helikopter hanya boleh terbang hingga ke kem 3, kem 2 atau kem 1 untuk menyelamat.

Vocket: Apa pula perasaan Azim ketika turun daripada puncak?

Azim: Apabila setiap pendaki sampai ke puncak Everest, cabaran pendakian sebenarnya baru bermula. Kerana pendakian turun jauh lebih bahaya daripada pendakian naik atas 2 faktor:

1. Tenaga yang hampir habis digunakan sewaktu naik. Pendakian ke puncak dari Kem 38,300 m bermula jam 9 malam, 22 Mei dan saya sampai puncak Everest pada 11.22 pagi, 23 Mei.

Kami berehat di puncak sekitar 40 minit dan mula turun ke Kem 3 semula dan sampai sekitar jam 7.30 malam, 23 Mei. Pendakian terakhir ini kami lakukan tanpa berhenti di mana-mana, maknanya tidak tidur langsung selama berbelas atau berpuluh jam.

2. Laluan yang curam semasa naik tidak sama pemandangan ketinggiannya berbanding masa turun. Boleh rujuk gambar yang dilampirkan.

Perasaan sangat mendebarkan. Betapa penat, letih, lapar memang tidak dapat dilupakan. Saya hanya bergantung kepada bekalan Madu Bayu Kelulut sahaja sebagai sumber tenaga pada masa ini. Kerana madu kelulut tidak beku walaupun dalam suhu ekstrem.

Sesekali saya mengelamun, terbayang wajah Anis yang menanti saya di EBC. Seterusnya, terbayang akan ada makanan solid seperti nasi ayam, ayam masak kicap dan rending ayam Adabi.

Kerana  sewaktu hampir seminggu mendaki ke puncak, saya hanya makan megi, roti, coklat dan madu. Bila terbayang semua ni, setiap kali rasa penat dan duduk berehat, saya cepat-cepat bangun dan berjalan 5 ke10 tapak dan kembali terduduk kepenatan. Inilah yang dikatakan, pendakian turun yang sangat menguji mental, spiritual dan fizikal.

Saya bersyukur kerana Lambabu Sherpa sentiasa berada bersama saya semasa turun. Pasukan Sherpa saya sangat membantu menjayakan pendakian Everest ini.

Vocket: Kami difahamkan sewaktu turun dari Everest juga ada cabarannya yang tersendiri. Boleh kongsikan tentang ini?

Azim: Pendakian naik ke puncak, saya melalui 1st Step, 2nd Step & 3rd Step. Permukaannya adalah berbatu, kurang diselaputi ais kerana kawasan terbuka. Apabila angin kuat, maka ais diterbangkan. Ketinggian pula ada yang setinggi 40 meter dan 60-90 darjah.

Ada juga kawasan yang disediakan tangga dan ada kawasan yang perlu kami lakukan rock climb dengan menggunakan tali keselamatan yang telah dipasang dikawasan batu.

Yang saya nyatakan di atas adalah sewaktu naik. Bila turun di mata kami nampak gaung dan tinggi tebing yang kami naik pula sangat tinggi. Sewaktu naik, gelap kerana malam jadi kami tak nampak gaung di bawah. Tapi sewaktu turun suasana cerah kerana hari siang, maka dapat nampak dengan jelas trek tersebut.

Kami nampak khemah Kem 3 dah semasa turun tetapi disebabkan penat, ditambah kawasan curam membuatkan rasa nampak dekat tetapi dah berjam-jam belum sampai.

Vocket: Siapakah sumber inspirasi Azim bagi misi menawan Everest?

Vocket: Siapa pula pendorong utama bagi misi tersebut? Dan kenapa?

Azim: YBhg Tan Sri Dr. Salleh Mohd Nor, Pro Canselor UTM merangkap Pengerusi Mis UTM Everest Tibet 2016. Beliau beranggapan anak muda perlu keluar dari zon selesa dan perlu berani mencabar diri sendiri.

Dan beliau menyarankan kami berusaha bersungguh-sungguh dan mencuba buat kali ketiga ke puncak Everest. Tetapi sekiranya percubaan kali ketiga tidak berjaya, kami harus pasrah kerana Allah ada perancangan yang lebih baik untuk kami.

Vocket: Boleh kongsikan sebahagian pengalaman di sepanjang pendakian. Mungkin dari segi berapa banyak tong gas yang perlu digunakan, ada masa sesak nafas, dan berat yang perlu dibawa, secara ringkas.

Azim: Tong gas oksigen yang biasa digunakan adalah jenis Poisk buatan Rusia. Namun pada tahun 2016 kami menggunakan jenis Summit buatan United Kingdom.

Secara amnya saya dibekalkan dengan 7 tong gas tetapi atas nasihat doktor peribadi di Everest, Dr. Maria Veronica, saya menambah 2 tong lagi atas faktor kecederaan frostbite (dah sembuh sepenuhnya sekarang) yang pernah saya alami di Cho Oyu. Maka 9 tong digunakan.

Di antara 1st step ke 2nd step, topeng oksigen saya mengalami masalah. Saya cuba untuk memeriksa dan membaiki namun ‘valve’ telah beku dan sedikit pecah. Inilah antara masa yang sangat sukar kerana ketinggian kami pada waktu itu adalah antara 8,450 hingga 8,600 dan kami perlu tempuh dengan topeng oksigen yang bermasalah.

Masalah topeng oksigen menyebabkan saya sukar bernafas dengan baik. Yang paling penting disini adalah tidak panik dan dengan berhati-hati saya sampai di Mushroom Rock dan di sini Lambabu Sherpa terus menukar tepung oksigen saya.

Berat setiap satu tong gas lebih kurang 7 kg/tong. Saya membawa satu tong gas pada satu-satu masa. Ditambah air 2 liter, berat beg dan beberapa barang lain.  Jumlah beg saya sekitar 10 kg. Tidak dilupakan berat kasut ke puncak Everest lebih kurang 3 kg/pasang, harness dan kelengkapan mendaki.

Vocket: Selain Azim dan pasukan, anggaran berapa ramaikah lagi pendaki dari negara lain yang turut mendaki Everest? Boleh berikan anggaran dan bagaimanakah keadaan di atas sana sewaktu bersama para pendaki tersebut. Adakah masing-masing buat hal sendiri atau saling membantu?

Azim: Laluan Tibet juga dikenali sebagai quiet and remote Everest experience, maka pendaki yang melalui Tibet lebih sedikit berbanding Nepal. Selain saya dan Farul, daripada Malaysia, dianggarkan lebih 150 orang lagi pendaki dari seluruh dunia di Everest Tibet 2016.

Pendakian ke puncak hanya ada satu laluan naik dan turun. Pada 23 Mei 2016, ada 70 pendaki ditambah dengan Sherpa masing-masing, dianggarkan lebih 140 orang mendaki ke puncak pada hari yang sama. Kita boleh bayangkan lebuhraya Plus sewaktu musim hari raya, begitulah laluan ke puncak Everest.

Apabila mendaki ke puncak Everest, biasanya pendaki akan mengamalkan sikap, ‘me first’. Walaubagaimanpun ada juga saya berjumpa dengan pendaki yang sedia menghulurkan tangan sekiranya keadaan memerlukan.

Vocket: Apakah cabaran utama yang Azim pernah lalui sebagai ketua ekspedisi bagi Misi Everest ini?

Azim: Apabila saya berada dipersimpangan dan perlu membuat keputusan sama ada menangguh atau meneruskan ekspedisi. Ini kerana ada ahli pasukan yang perlu menangguh pengajian dan pelbagai lagi pengorbanan yang harus dilakukan. Tetapi di waktu yang sama keselamatan perlu diutamakan maka keputusan mesti dibuat walaupun pahit.

Apabila pasukan saya dianggap GAGAL pada cubaan di tahun 2014 & 2015, tetapi pada 2016 berjaya. Inilah cabaran dari segi emosi yang perlu saya lalui. Syukur alhamdulillah.

Kesimpulannya cabaran utama adalah:
1. Mencari dana
2. Latihan intensif
3. Pembentukan pasukan yang mantap
4. Pendakian yang mencabar

Vocket: Daripada video-video di internet, ada nampak para pendaki juga perlu melalui jurang dan gaung (atau ini dalam movie saja?). Adakah Azim juga ada pengalaman perlu lalui jurang sebegitu?

Azam: Pendaki Everest akan melalui jurang dan gaung. Jika melalui Nepal, akan banyak melalui jambatan tangga manakala melalui Tibet akan banyak melalui tebing tinggi dan curam.

Vocket: Apa pengalaman manis Azim sepanjang misi ini dijalankan.

Azim: Pengalaman manis adalah apabila saya dan pasukan selamat pergi dan selamat balik. Inilah yang paling manis.

Saya dan isteri juga telah dianugerahkan Pingat Ahli Cemerlang Semangat Jerai Kedah (ASK) atas kejayaan Misi UTM Everest Tibet 2016 oleh almarhum Tuanku Sultan Kedah beberapa bulan lepas.

Vocket: Bagaimana pula pengalaman lain, mungkin sedih atau pengalaman yang tidak menyenangkan.

Azim: Dari tahun 2010 hingga 2016, ada di kalangan rakan-rakan pendakian yang terkorban semasa tragedi gempa bumi 2015. Kami pernah duduk minum kopi bersama di EBC tetapi selepas beberapa hari, dikhabarkan beliau terkorban. Saya agak tidak percaya dan keluar dari kem untuk melihat sendiri balutan mayat rakan tersebut.

Pengalaman lain yang tidak dapat dilupakan adalah saya hilang 16 kg selepas turun daripada puncak Everest. Baju dan seluar masa sekolah menengah muat kembali. Dan Anis hampir tidak cam saya dari jauh semasa saya sampai di EBC (China).

Pada tahun 2014, selepas turun daripada puncak Cho Oyu, berlaku angin kuat dan ada pendaki lain yang cedera dan ini melambatkan sedikit pendakian turun. Pada masa ini saya terkena frostbite tahap 3 daripada 4. Tetapi nasib saya baik kerana mendapat rawatan awal oleh rakan pendaki yang baru saya kenali, Alex Abramov, pemilik Syarikat Seven Summit Club, dan jari saya dapat diselamatkan kesemuanya.

Jika diberi kesempatan, akan saya kongsikan tips menghadapi frostbite kerana negara kita tidak terdedah kepada frostbite. Sebenarnya ada ubat dan rawatan yang boleh menyelamatkan jari frostbite.

Saya juga sangat gembira dan ia adalah kenangan indah kerana ada isteri yang menjadi rakan sepasukan. Beliau sentiasa ada di sini dan menjadi pendorong saya.

Vocket: Isteri Azim juga menjadi sebahagian daripada pasukan bagi misi menawan Everest. Bagaimana kalian kekalkan professionalisma sepanjang misi berlangsung?

Azim: Anis Zulaikha ditugaskan sebagai Pengurus EBC dan antara kami tidak berlaku konflik untuk pemilihan pendaki lain ke puncak. Beliau bertindak menguruskan hal-hal pengurusan manakala hal-hal teknikal pendakian diuruskan oleh saya.

Kami berkenalan pada tahun pertama pengajian di UTM.  Fakulti yang sama tetapi majoring berbeza, Anis mengambil Database manakala saya mengambil Computer & Network Security. Misi Everest menemukan kami.

Anis antara rakan terawal yang turut serta dalam Misi Everest. Daripada mula beliau memang tidak bercita-cita ke puncak Everest tetapi lebih gemar membuat pengurusan. Dari 2010 hingga 2014 kami hanya berkawan biasa.

Anis bukanlah seorang pendaki gunung sebelum menyertai Misi Everest. Masih saya ingat, latihan pertama Anis ikuti iaitu Gunung Bintang, Kedah pada 2011, kuku jari kaki tercabut, digigit pacat dan sehingga waktu makan di kedai tomyam selepas turun, Anis masih melelehkan air mata. Kerana inilah gunung pertama untuk Anis. Selepas itu, Anis tidak berhenti mendaki gunung.

Selepas tamat pengajian pada pertengahan 2014, baru saya bertanya Anis sekiranya Anis sudi menjadi teman hidup saya. Maka selepas Konvo pada November 2014, keluarga saya terus meminang Anis dan bertunang.

Pada 21 Mac 2015, kami melangsungkan perkahwinan. Seminggu sebelum Misi Everest 2015. Kebanyakan orang berbulan madu di kawasan pelancongan tetapi kami berbulan madu berpecah peluh, dan menikmati keindahan alam di Everest.

Vocket: Adakah minat yang sama menjadikan kalian serasi?

Vocket: Jika tak keberatan boleh kongsikan tentang perancangan dan gambar post wedding bersama isteri di misi Everest ini?

Azim: Pada Disember 2014, bila telah ditetapkan tarikh perkahwinan kami pada 21 Mac 2015, kami telah membuat perancangan agar tidak terjejas persediaan untuk Misi Everest 2015. Dan segala urusan dipermudahkan.

Kami hanya cuti seminggu sebelum berkahwin dan selepas 2 hari berkahwin, kami menguruskan persediaan Misi Everest 2015 semula. Keluarga dan rakan-rakan sangat membantu memudahkan majlis tersebut.

Vocket: Ada perancangan nak jalankan misi lain selepas ini? Jika tak keberatan nak kongsikan.

Azim: Perancangan seterusnya adalah mendaki puncak 8,000 m yang lain. Terdapat 14 puncak di dunia yang berketinggian 8,000 m. Selain mendaki gunung, jika ada kesempatan saya nak merentas Gurun Sahara dan juga belayar mengelilingi dunia.

Semua ini saya rancang dengan cara yang tersendiri dan bukan untuk bersaing dengan sesiapa tetapi dengan diri saya sahaja. Sudah tentu ia akan membawa nama Malaysia dalam dimensi baru dan memerlukan sokongan kerajaan dan sektor swasta bagi merelisiasikan perancangan saya ini.

Saya juga telah dilantik sebagai Konsultan kepada Persatuan Anak Gunung untuk membawa OKU yang dikenali sebagai Adam atau nama sebenar Hasrullah Azrulkhan ke Everest BC melalui Nepal pada Mac 2018.

Mahu kongsikan kisah dan pengalaman dalam buku

Saya dalam proses membukukan kisah pendakian Everest melalui Tibet ini beserta dengan tips pendakian dan visual pendakian di dalam Buku Travelog tersebut.

Saya juga berhasrat untuk berkongsi pengalaman saya bersama adik-adik di peringkat sekolah mahupun universiti agar semangat tidak berputus asa dapat diserap kepada mereka.

Jika berpeluang juga, saya merancang untuk mendokumentarikan video pendakian Everest melalui Tibet ini agar bermanfaat kepada seluruh rakyat Malaysia dan ia juga adalah sejarah negara kita.

Sangat penting bagi kita mempunyai impian yang besar kerana setiap kejayaan bermula daripada mimpi. Namun kita perlu merealitikan mimpi tersebut dengan usaha, doa dan tawakal.

Bagi yang ingin mendaki gunung beraltitud tinggi, nasihat saya adalah membuat persediaan yang rapi dan uat kaji selidik tentang tempat yang bakal kita mendaki. Fahami juga apa itu Acute Mountain Sickness (AMS) atau Sakit Altitud Tinggi. Tambahkan info melalui bacaan atau bertanya kepada yang mengetahui.

Bermimpi adalah percuma dan prepare for the worse.

Satu prinsip yang ingin saya berkongsi di sini adalah, “Kita tidak mencabar atau berlumba antara orang sekeliling kita, tetapi kita mencabar diri kita sendiri.”

Sampai ke puncak adalah bonus, tetapi perjalanan ke sana lebih bermakna. Tidak perlu terlalu ghairah ke puncak sehingga terlupa untuk mengambil gambar di sepanjang pejalanan yang akan menjadi kenangan abadi. Ambil peluang yang ada untuk menyelami budaya penduduk setempat, tambahkan kenalan dan nikmati pendakian tersebut.

Saya juga ingin mengambil kesempatan ini untuk mengucapkan ribuan terima kasih kepada UTM, Kerajaan Malaysia, Pasukan Misi Everest UTM, para penaja, rakan media cetak & elektronik dan seluruh rakyat Malaysia.

Bagi anda yang ingin mendapatkan maklumat lanjut dan membaca perkongsian pengalaman Azim, anda boleh layari Instagram Azim atau di akaun Facebook Azim  Afif. Azim juga ada berkongsi pengembaraan beliau dalam bentuk visual di Youtube.

Inilah yang dinamakan tidak berputus asa dan takkan menyerah kalah sebelum berjaya. Buat anda di luar sana, jika kini anda sedang melalui fasa sukar dalam hidup, ketahuilah kejayaan yang paling manis itu biasanya didahului dengan halangan dan rintangan yang bukan sedikit. Kerana siri ujian itulah yang bakal menjadikan kita ‘insan’, bukan sekadar manusia di saat meniti kejayaan nanti.


Kenal Di Friendster Dan Bercinta Jarak Jauh, Pasangan Traveller Ini Berkongsi Kisah ‘Sweet’ Mereka

Sewaktu pertama kali mengikuti Facebook pasangan ini sejak beberapa tahun lepas (waktu itu mereka sedang bertunang), memang jarang terlihat komen sweet atau ‘something over’  di antara 2 insan ini.

Jika baca komen Syafiq di wall Facebook Sakinah, komennya tetap biasa-biasa saja. Begitu juga komen Sakinah di wall Facebook Syafiq, meski pun pada hakikatnya mereka berdua ibarat ‘pinang dibelah 2, sama cantik, sama kacak’.

Hinggalah bila mereka hampir berkahwin. Barulah nampak ada sedikit diperlihatkan sisi romantis Syafiq sewaktu menyambut Sakinah di lapangan terbang, iaitu beberapa minggu sebelum mereka melangsungkan perkahwinan pada tahun lepas.

Namun siapa sangka, rupanya ada kisah menarik yang tersimpan kemas oleh pasangan yang pernah bercinta jarak jauh selama lebih 5 tahun ini. Dalam diam Syafiq berkongsi perasaan dan perjalanan percintaan mereka di blog peribadi milik Syafiq. Sejujurnya pertama kali membaca coretan ringkas Syafiq, saya pula yang seperti di awangan. Cloud 9 di mana-mana.

Berikut coretan Syafiq yang telah saya tulis semula dan diringkaskan. Ia dimuat bila Syafiq ada mood. Kebanyakannya adalah throwback dan ditulis oleh Syafiq bermula dari tahun 2011 hingga 2016 (5 tahun).

Dan saya nak bagi amaran, artikel ini sangat panjang dan gula bersepah di mana-mana. Haha.

Bagaimana aku jatuh cinta dengan Sakinah? Perkenalan kami bermula di Friendster kira-kira 3 tahun lalu. Sakinah add aku di laman sosial ini, dan sebagai seorang buak lelaki peramah, mestilah aku terima apatah lagi bila yang add aku adalah perempuan! Haha.

Tapi perkenalan kami hanya di situ saja. Hinggalah pada satu hari kira-kira setahun kemudian Sakinah tinggalkan komen di gambar profile aku – “Hi Aries (nickname aku Aries masa tu) you have been in my friend list for ages but we never really been contacted each other. I adore the photo of your background profile. The drawing is fantastic”.

Ye, kerana gambar latarbelakang profile aku adalah Naruto. Di situlah kami bermula. Friendster dan Naruto.

Selepas Sakinah tegur aku buat kali pertama, aku tertanya-tanya siapalah minah ni. Lalu aku ke profile Sakinah dan perkara pertama yang menangkap mata aku adalah lukisan Sakinah. Susah nak percaya apa yang aku nampak – lukisan yang cantik dilukis oleh seorang gadis kecil molek. Aku jatuh hati pandang pertama dengan hasil seni Sakinah.

Sejak hari itu kami selalu berhubung di Friendster. Malahan setiap pagi aku tunggu komen Sakinah. Perkara pertama aku buat bila bangun tidur adalah buka email dan cari “Sakinah Omar has sent you a comment”. Setiap kali aku tengok email notification, hati aku berdebar kencang dan tak sabar nak baca apakah komen yang ditinggalkan oleh Sakinah.

Aku juga mula tersedar, setiap kali membelek profile Sakinah, merenung gambar gadis ini, aku tersenyum.

Sebelum bertemu Sakinah, aku pernah dikecewakan. Dan kini aku rasa bagaikan Sakinah adalah perkara terbaik pernah hadir dalam hidup aku. Aku dah pun add Sakinah di Friendster dan di YM. Tapi belum lagi di MySpace.

Sebagai stalker nombor 1 Sakinah, mestilah aku nak add Sakinah di MySpace juga. Tapi hati aku bagaikan kaca yang jatuh berkecai bila lihat profile Sakinah di MySpace – “Sakinah Omar is in a relationship.”

Pada detik itu, terasa bagaikan akulah insan paling sunyi di dunia. Teramat sunyi. Tapi aku tetap nak tahu siapa lelaki yang bertakhta di hati Sakinah. Aku baca semua komen antara mereka berdua. Semuanya sangat sweet macam kena kencing manis.

Impian dan harapan aku musnah. Sejak itu aku tak nak lagi ‘keep in touch’ dengan Sakinah.

Beberapa bulan berlalu dan tak ada apa sangat yang berlaku antara kami. Hinggalah aku berkunjung ke rumah kakak saya di Nottingham pada 9 April 2009. Sebelum ke sana aku ada bertanya kepada Sakinah – sudi ke jadi ‘tour guide’ jika aku ke Glasgow? Sakinah memberikan jawapan positif.

Sewaktu di Nottingham sekali lagi aku menyelongkar Friendster Sakinah. Sakinah pun dah mula balik tinggalkan komen pada gambar-gambar yang aku muat naik sepanjang di UK.

Masih aku ingat bila Sakinah cakap dia sangat rindukan KFC, dan hampir lupa bagaimana  panasnya sinaran matahari di Malaysia. Dah 4 tahun Sakinah tak balik. Sekarang setiap pagi aku kembali buka laptop dan berharap Sakinah tengah online atau ada notifikasi “Sakinah Omar has sent you a comment” di email.

Perasaan aku masa itu bercampur baur antara gembira dan sedih. Jauh di sudut hati aku gembira sebab dapat chat semula dengan Sakinah di Friendster. Tapi di waktu yang sama terasa pedih bila teringatkan hakikat bahawa hati Sakinah sudah dimiliki. Perasaan suka kepada Sakinah aku simpan kemas di dalam hati. Inilah nasib aku. Selalu jatuh cinta pada orang yang salah.

Hinggalah satu hari aku ambil keputusan untuk ke Scotland, berjalan sambil berjumpa Sakinah. A perfect plan. Think its a suicide plan.

28 Mei 2009 aku dihantar ke lapangan terbang oleh kakak dan abang ipar. Penerbangan aku ke Glasgow pada jam 5 petang. Hati aku berdebar-debar di sepanjang penerbangan.

Bayangkan aku sanggup terbang jauh beribu batu seorang diri semata-mata untuk bertemu seorang gadis yang dikenali hanya di Friendster. Ini kerja gila namanya! Tapi inilah kelebihan aku, suka buat kerja gila.

Aku teruja nak jumpa Sakinah buat pertama kali. Tapi di waktu yang sama hati aku berdebar teruk. Jam 6 petang aku tiba di Glasgow dan terus ‘on hp’. Ada mesej dari Sakinah, “Ashin, kita orang baru keluar rumah mungkin sampai lambat sikit”. Aku balas dan bertanya, datang dengan siapa? BOMMM! “Dengan ayah”.

Terasa berderau, darah mengalir laju, degupan jantung semakin laju dan perjalanan masa semakin perlahan. Perasaan berdebar menyelubungi, lebih teruk daripada sewaktu bermain di pusingan ke 3 pertandingan badminton, di kala duse 20-20. Tapi demi meluahkan perasaan ku tempuh jua. Phuihh! Ayat tak boleh blah.

Aku menunggu Sakinah dengan penuh debaran. Di waktu yang sama aku ingatkan diri, Sakinah dah ada someone special. Aku tak nak dituduh cuba merampas kebahagiaan orang lain. Tapi aku tetap nak dia tahu, ada seseorang di sini, jauh dari ceruk dunia sangat sukakan dia.

Inilah satu-satunya peluang yang aku ada. Aku tak nak kerana mensia-siakan peluang ini akhirnya aku akan menyesal satu hari nanti. Dalam beberapa minit lagi aku akan bertemu Sakinah Omar, gadis yang aku suka dalam diam di internet. Rasa macam mimpi jadi nyata.

Kali pertama lihat Sakinah, terus aku dapat cam. Muka Sakinah sama macam dalam gambar, cuma lebih rendah dan cute di alam nyata. Aku senyum kepada Sakinah dan adiknya Raihan tapi mulut terdiam seribu bahasa. Tak tau nak cakap apa. Aku cuba nak jadi peramah tapi ended up kelam kabut.

Perancangan awal sepatutnya aku terus ke rumah kawan Sakinah. Tapi mak Sakinah buat masak-masak sikit dan aku dijemput ke rumah mereka. Aku disambut dengan ramah oleh mak dan abang Anas. Sepanjang di rumah Sakinah aku tak berpeluang pun bercakap dengan Sakinah. Aku tengok Sakinah pun macam tak berapa endahkan aku. Sama ada dia sibuk di dapur atau kat bilik dia.

Sakinah langsung tak ramah macam di YM (Yahoo Messanger). Masa ni aku rasa macam nak balik saja. Dahlah aku dibiar duduk sorang-sorang di ruang tamu. Sakinah dan Raihan sibuk menolong di dapur. Sungguh tak sama macam yang aku angankan. Terasa malu aku dowh.

Di waktu makan mak Sakinah banyak bertanya. Raihan juga banyak bercakap dengan aku. Sakinah pula nampak macam sombong dan tak banyak cakap.

Lepas makan malam, Sakinah, Raihan dan Abang Anas (abang Sakinah) hantar aku ke rumah Aidil, rumah di mana aku akan tinggal sepanjang 7 hari di sini. Kami berjalan kaki ke rumah Aidil dan akhirnya aku ada peluang bercakap dengan Sakinah.

Inilah 10 minit paling best yang aku rasa. Kami bergurau dan ketawa bersama. Terasa hilang segala kesukaran, putus asa dan rasa malu yang aku tanggung tadi kerana gadis yang aku suka sekarang berada di sebelah aku. Walaupun hakikatnya Sakinah tak tahu perasaan aku pada dia, tetap aku rasa 7 hari mendatang adalah hari-hari indah yang bakal aku lalui.

“The way she’s painting, laughing, I wished to be her special one. But I was not. She did not even take a glance on me. How arrogant she was back then. But I knew, someday she’ll be mine – Syafiq.”

30 Mei 2009 kami semua ke Malaysia Festival di Glasgow. Keluarga Sakinah turut buka gerai di festival ni, jual makanan Malaysia. Tugas aku tolong promote gerai mereka. Sakinah pun sibuk sebab dia buka gerai mencanting batik.

Jauh di sudut hati aku berharap Sakinah dapat duduk di gerai keluarga dia bersama aku, jadi bolehlah aku bersembang dengan dia. Tapi harapan tinggal harapan. Sakinah sibuk dan langsung tak pedulikan aku. Dan Sakinah langsung tak perasan aku asik perhatikan dia, cara dia melukis, senyum dan gelak tawa Sakinah. Jeling kat aku pun tidak.

11 Jun 2016 (phew Syafiq, cekal update blog. Makan masa bertahun)

31 Mei 2009 kami berempat (aku, Sakinah, Anas dan Zaim) sepakat sewa kereta untuk ke Scottish Highland, Isle of Skye. Aku dan Sakinah duduk di belakang, sementara Anas jadi pemandu dan Zaim jadi co-pilot.

Perjalanan sepatutnya ambil masa selama 6 jam tapi jadi lebih lama sebab kami banyak berhenti ambil gambar. Pemandangan pun sangat cantik. Duduk berdua di belakang buat pertama kali, aku cuba berlagak cool. Sesekali aku curi pandang bila Sakinah tak perasan.

Dan bila Sakinah tertidur, aku rasa akulah lelaki paling bertuah dapat lihat gadis yang aku suka tertidur di sebelah aku. Kau tahu apa rasanya bila orang yang selama ni kau suka senyap-senyap di media sosial sekarang berada di sebelah kau saja. Walaupun kami berempat, tapi aku rasa macam ada aku dan Sakinah saja.

Kalau boleh aku nak journey ni jadi lebih lama. Biar lambat sampai. Dan harapan aku nampaknya jadi kenyataan. Kami sampai lambat di Kyleakin. Kaunter reception di hotel yang kami tempah pula dah tutup. Nasib baik ada hostel berdekatan untuk kami menginap. Esoknya kami bangun awal dan sarapan bersama. Inilah sarapan paling best yang aku rasa, sebab dapat sarapan bersama Sakinah. I was so on the cloud 9.

2 hari di Isle of Skye adalah hari paling membahagiakan bagi aku. Tapi sewaktu dalam perjalanan balik selama 6 jam aku langsung tak dapat lelapkan mata. Aku belum dapat confess kepada Sakinah.

3 Jun 2009 – hari terakhir aku di Glasgow. Trip 7 hari aku ke Glasgow bakal berakhir esok. Dan aku masih belum mampu confess kepada Sakinah. Aku takut dikecewakan.

Malam tu ibubapa Sakinah benarkan aku tidur di rumah dia orang, di ruang tamu. Tapi ini pun dah cukup bagus bagi aku, sebab dapat sebumbung dengan Sakinah, macam yang aku pernah harapkan sebelum ni.

Aku ada idea macam mana nak bagitau perasaan aku kepada Sakinah. Korang pernah tengok movie macam mana seorang mamat ni tulis confession note banyak-banyak dan letakkan ke dalam beg tangan wanita idaman dia? Aku buat benda yang sama.

Malam tu aku kunci pintu ke ruang tamu dan tulis dalam 20 nota kecil. Aku pun tak ingat betul-betul apa aku tulis, tapi memang jiwang karatlah. Dan aku tulis dengan penuh perasaan bahawa aku memang jujur dan ikhlas suka kat Sakinah.

Esok flight aku berlepas jam 8.40 malam. Jadi sebelum tinggalkan Glasgow kami berempat ke Edinburgh sekejap. Aku, Sakinah, Anas dan Raihan. Aku rasa abang dan adik Sakinah dapat agak aku sukakan Sakinah sebab dia orang biarkan aku dan Sakinah berjalan berdua 50 meter di depan.

Kami kemudiannya duduk di satu tebing sementara tunggu Anas sibuk ambil gambar Raihan. Bagi aku inilah peluang yang tak patut aku lepaskan. Kalau aku tak bagi nota kecil yang aku tulis malam tadi, aku akan menyesal selamanya. Aku keluarkan nota kecil dari beg aku dan masukkan ke dalam beg Sakinah.

“Apa ni? Kalau duit saya tak nak.” Aku cakap ni bukan duit, benda lain. “Janji dengan saya awak takkan bukak sampai saya dah berangkat.” Sakinah nampak keliru sambil tersenyum.

Petang tu aku dihantar ke lapangan terbang. Bagi aku inilah trip paling best dalam hidup aku yang akan aku ingat sampai bila-bila. Tapi aku jadi risau sepanjang dalam penerbangan. Macam mana kalau Sakinah reject aku?  Macam mana kalau lepas baca nota-nota curahan perasaan aku, Sakinah jadi benci kat aku? Macam mana kalau apa yang aku buat ni sebenarnya merosakkan persahabatan aku dan Sakinah?

Sesampai di Nottingham aku on hp dan berharap Sakinah akan hantar mesej kepada aku. Tiba-tiba phone aku berdering. Sakinah call aku. Cuba berlagak cool, aku angkat call Sakinah lepas kiraan 5.

“Dah sampai Nottingham ke? Have your brother picked you up?” Aku jawab belum lagi. Ia hanyalah perbualan biasa, bukan macam yang aku harapkan. Kecewa jugaklah aku. Terlalu biasa seolah macam dia tak baca pun nota curahan hati yang aku dah bagi, atau Sakinah memang tak ambil pusing langsung.

Apa yang aku harapkan, Sakinah terus balik rumah lepas hantar aku di lapangan terbang. Kemudian lari masuk bilik dan kunci pintu, baca nota-nota aku dan terus jatuh cinta kat aku, kemudian call aku dan cakap I love you too. Tapi tak ada pun. Ini yang buat aku lagi berdebar ni.

Beberapa minit kemudian sementara masih tunggu abang datang ambil aku kat airport, ada mesej masuk ke inbox. Mesej dari Sakinah. Aku tahu inilah saatnya. Yes or no. Aku siap baca bismillah sebelum buka inbox tu. Dan ini yang aku dapat:

“Syafiq, kalau ada jodoh tak ke mana.” Ringkas saja tapi aku tahu ia bermaksud ye.

Setelah habis membaca perkongsian Syafiq, saya tertanya-tanya apakah perasaan Sakinah selepas menerima nota-nota kecil luahan hati Syafiq. Dan ini pengakuan Sakinah:

“Saya dah lama fikirkan apakah perasaan saya waktu baca nota-nota tu, tapi saya tak tau nak ungkapkan dalam bentuk penulisan. Mesej dalam nota-nota tu pendek-pendek saja tapi sangat mendalam, sangat jujur, dan sangat manis, cuma ianya terlalu private untuk saya kongsikan.

Saya cuma boleh katakan waktu baca nota-nota tu perasaan saya bercampur aduk. Ada perasaan berbunga-bunga bahagia dan ada juga rasa sedih, macam ada satu perasaan yang sangat susah saya nak gambarkan. Mungkin itulah perasaan jatuh cinta?”

Apa yang lebih menarik adalah bagaimana pasangan ini dapat mengekalkan hubungan cinta jarak jauh mereka. Menurut Sakinah, “Sepanjang 7-8 tahun perkenalan kami sebelum berkahwin, kami memang banyak berjauhan. Sewaktu saya tinggal di UK, Syafiq di Malaysia. Bila saya balik Malaysia, Syafiq pula ke UK selama 3 bulan. Dan tidak lama selepas Syafiq tamatkan pengajiannya, dia bekerja di New Zealand selama 7 bulan.

Pulang saja dari New Zealand, Syafiq bekerja offshore di Malaysia selama 2 tahun. Dalam masa 2 tahun ni Syafiq kerap bekerja di kapal minyak selama berbulan-bulan. Kemudian selepas saya tamatkan pengajian di UiTM, Syafiq berpindah offshore di Qatar. Saya pula menyambung pengajian Masters di Jeju Island selama 3 tahun.

Pada saya, when you truly love someone, distance is not an issue. Saya tidak menganggap jarak itu sebagai penghalang untuk saya sayangkan seseorang. Orang itu memang sedia ada dalam hati saya, saya tak memerlukan dia sentiasa berada dekat dengan saya untuk saya menyayangi dia.

Setiap kali akan berjauhan, saya akan tanam fikiran yang positif saja, contohnya “bila dah jauh ni, mesti rindu. Bila kita makin rindu kan hati makin sayang”, ataupun “bila makin jauh ni mesti kita akan lebih hargai dia.”

Dan setiap kali Syafiqmenyatakan hasrat untuk pergi mengembara jauh contohnya bekerja di New Zealand, atau ingin bekerja di Qatar, saya sangat memberi galakan sebab bagi saya kejarlah semua peluang itu. Sekurang-kurangnya dia boleh cari pengalaman baru sementara umur masih muda, dan sementara masih bujang.

Nanti dah kahwin mungkin susah nak cari peluang-peluang ni. Tapi walaupun kami berjauhan, kami sentiasa berhubung melalui whatsapp. Walaupun berada di zon masa yang berbeza atau masing-masing sibuk dengan kerja, setiap hari kami akan message, kalau tak dapat message banyak pun sekurang-kurangnya satu message pun jadi la. Jadi bila hari-hari message ni tak ada lah rasa jauh sangat.”

Bagi Syafiq pula, kunci utama yang dipegang adalah ‘kepercayaan’. “Kalau dah jodoh tak ke mana, itulah ayat yang keluar dari mulut bakal isteri saya setiap kali kami dipisahkan dengan jarak yang jauh.”

Bagaikan kisah novel kan? Siapa sangka pertemuan di Friendster 9 tahun lalu akhirnya membawa pasangan sama cantik sama padan ini ke jinjang pelamin pada bulan Julai 2016.

“Saya lihat Sakinah membesar. Daripada ketika dia berusia 19 tahun dan kami berkenalan di Friendster, kemudian Sakinah masuk kolej di Glasgow, kemudian di UiTM, dan kini telah menjadi isteri saya dan bakal menamatkan Master Degree di Pulau Jeju, Korea” – Syafiq

Personalitinya dan pemikirannya sangat berbeza dari kebanyakan orang. Sakinah adalah orang yang bila dimarah dia akan diam, bila dikritik diam, bila ditimpa masalah diam, bila tiada duit diam.

Dia bukanlah orang yang merungut dengan yang sedikit atau berbangga dengan yang banyak. Dia tak perlukan pakaian yang mahal, tas tangan yang mahal atau kasut yang mahal.

Dia cukup gembira untuk membeli pakaiannya hanya di kedai charity. Dia adalah wanita yang jika terjumpa pakaian yang masih elok di tong sampah dia akan kutip, basuh dan dipakai semula.

Percayalah, saya tak pernah jumpa manusia yang sangat positif fikirannya dan sangat berserah kepada Allah dalam apa jua tindakannya. Sangat yakin bahawa Allah sentiasa bersamanya dalam setiap keputusan. Kalau tidak pastinya dia tak akan ke Jeju berseorangan untuk belajar dengan duit yang sikit.

Sakinah datang ke Jeju tanpa tahu sepatah perkataan Korea. Dia datang ke Jeju seorang diri, mencari wang sendiri semata-mata untuk menanggung kos pengajiannya di sini, membina perniagaannya sendiri sehingga hari ini, saya juga bekerja di bawahnya.

Menurut Syafiq, sebelum Sakinah berangkat ke Jeju mereka pernah bergaduh besar kerana Syafiq tidak bersetuju dengan keputusan Sakinah untuk sambung belajar di negara Kimchi tersebut.

“Saya berkeras menentang atas alasan di Jeju-do tiada orang Malaysia langsung, tiada komuniti Malaysia dan dia menyambung pengajian tanpa biasiswa. Bila saya tanya siapa yang akan menanggung segala kos pengajiannya, dia jawab dia akan mencari kerja sebaik saja tiba di sana.”

Bagi Syafiq apa yang Sakinah ingin lakukan adalah sesuatu yang mustahil kerana Sakinah langsung tidak tahu berbahasa Korea. “Tapi akhirnya saya akur dengan takdir Allah dan relakan dia ke sana. Siapa sangka, beliau buktikan yang saya salah.”

Selepas 6 bulan di Pulau Jeju, Sakinah mula mengajar Bahasa Inggeris secara sambilan, menjual barangan Kosmetik Korea secara online dan di pos ke Malaysia, sehinggalah akhirnya Sakinah menubuhkan Jeju Muslim Travel.

Kesemua usaha yang dilakukan Sakinah ini pada awalnya adalah untuk menampung belanja makan, membayar penginapan dan membeli peralatan untuk belajar kerana Sakinah  hanya menerima biasiswa pengajian sahaja daripada pihak universiti di Jeju.

Oleh kerana tidak menang tangan, akhirnya Sakinah meminta bantuan Syafiq untuk menguruskan bahagian admin perniagaan beliau. “Saya terlalu sibuk dengan menjadi tour guide, cikgu Bahasa Inggeris, penjual kosmetik, dan belajar, semuanya dalam satu masa.

Setelah beberapa bulan, Syafiq nyatakan hasratnya untuk meletakkan jawatan. Saya bersetuju dan mengajaknya berniaga bersama saya secara full time. Dan sekarang sudah setahun kami berniaga bersama. Insya Allah kami akan teruskan perniagaan ini walaupun saya dah tamatkan pengajian.”

Bagi Syafiq pula, setelah dibuli sehingga melibatkan kecederaan fizikal sewaktu bekerja di offshore di Timur Tengah, beliau memilih untuk meletak jawatan dan bekerja sepenuh masa bersama Sakinah dan membangunkan perniagaan mereka.

“Sakinah sangat menggalakkan saya untuk berhenti kerja dan membantunya dalam perniagaan. Pada dia, biarlah saya tidak berpendapatan besar, bergaji besar asalkan selepas kahwin, kami dapat bersama. Tidak dipisahkan dengan laut dan jarak lagi. Oleh itu, pada penghujung 2015, saya memutuskan untuk berhijrah ke Jeju-do dan membantu perniagaannya”.

Dan yang lebih menarik, pada tahun ini Sakinah telah dilantik sebagai duta pelancongan oleh Jeju Tourism di atas usaha yang telah dilakukan oleh pasangan ini bagi mempromosikan Pulau Jeju kepada para pelancong dari Malaysia.

“Saya takkan pernah lupa momen pada tahun 2009 sewaktu pertama kali melihat seorang gadis comel melompat-lompat sambil melambai dan memanggil nama saya di  Glasgow International Airport. Di saat itulah saya tersedar, inilah gadis yang ingin saya nikahi. Sepertimana Sakinah pernah katakan kepada saya 9 tahun lepas, “kalau ada jodoh tak ke mana”. Begitulah bagaimana saya jatuh cinta kepada Sakinah” – Syafiq.

Buat Syafiq dan Sakinah, kami di Vocket mendoakan kalian berdua kekal bahagia selamanya. Juga, selamat maju jaya untuk pameran solo pertama Sakinah pada 18 Februari nanti yang akan menampilkan lukisan-lukisan yang dihasilkan oleh beliau.

Baca lagi: Realiti Sebenar Di Sebalik Kisah ‘Viral’ Perkahwinan Pemuda Malaysia Dan Gadis Turki


Inspirasi, Cuba Tengok Ini Tanpa Menangis

Ini adalah kisah indah seorang bapa dan anak lelaki yang tidak melihat dari mata ke mata, hati ke hati dan melupakan apa itu maksud keluarga tetapi mereka kembali bersama-sama selepas satu peristiwa. Saksikan!


Inspirasi Dari Rakyat Gaza. #4 Paling Kontroversi

Disebalik penderitaan yang dilalui oleh rakyat Palestine akibat serangan dan penjajahan yang dilakukan oleh rejim zionis, banyak inspirasi dan pengajaran yang boleh kita kutip dari mereka. Antaranya :

Sujud mereka hanya pada Allah. Tentera bridge Al Qasam terdiri dari para tahfiz Al Quran dan sentiasa solat berjemaah tak kira di mana, termasuk sewaktu dalam laut.

Walaupun tiang masjid kami runtuh dibom Zionis, tiang agama tetap akan kami dirikan.

Benarlah solat berjemaah itu mendidik hati ummah untuk kekal bersatu. Bak kata Altel – bersatu kita gempak, bercerai kita kokak!

Jom abang-abang kita penuhkan masjid, berjemaah solat subuh.

Kanak-kanak Palestine tidak dapat ke sekolah dan belajar seperti kanak-kanak di negara lain. Tapi itu tidak menyekat mereka untuk menuntut ilmu.

Silibus utama pelajaran mereka adalah hafazan al quran dan hadis. Lihatlah kecekalan mereka.

Anak-anak inilah yang akan mewarisi perjuangan Salahuddin al-Ayubbi dalam membebaskan al-Aqsa dari cengkaman Zionis.

Jom kita hidupkan amalan membaca al quran dalam kehidupan seharian kita. Besar ganjaran pahalanya.

3. Cekal meneruskan hidup dan mengamalkan makanan sunnah

Lihatlah senyuman kanak-kanak Gaza ini. Bagaikan tiada masalah langsung.

Jiwa kanak-kanak Palestine ini kuat, mereka dah terbiasa hidup susah. Meski hidup serba kekurangan dan sumber makanan yang terhad, mereka mengamalkan makanan sunnah seperti minyak / buah zaitun, minum susu kambing, makan kurma, habbatus sauda dan buah tin.

Jom kita amalkan makanan sunnah. Sudah tiba masanya kita lupakan fast food!

Azizulhasni Awang atlet lumba basikal Malaysia telah memakai sarung tangan yang bertulis “support Gaza” sewaktu menyertai Sukan Komanwel 2014 di Glasgow, UK dan tindakan beliau ini telah menimbulkan kontroversi dan bakal berdepan tindakan disiplin.

Apa-apa pun, beliau telah berjaya menyuarakan suara hati rakyat Malaysia. Syabas Azizulhasni.


Dianggap Orang Kaya, Sebenarnya Aku Hidup Susah Dan Berusaha Ubah Nasib Di UK

Seperti yang telah diberitahu sebelum ini, aku menamatkan zaman bujangku setelah bertemu dengan seorang gadis di UK. Gadis yang aku gelar ninja ini, seorang niqabis yang disenangi di Plymouth.

Gayanya yang lincah dan tak reti duduk diam sesuai dengan pencapaiannya sebagai wakil peringkat kebangsaan Taek won Do, penerima anugerah emas akademik, olahragawati, tokoh kokurikulum dan pelbagai lagi pencapaian akademik sejak dari bangku sekolah.

Kursus Maritime Law and Business jawapannya. Dia bekerja mengumpul duit untuk membiayai pengajiannya di UK.

Minatnya begitu mendalam dalam bidang perkapalan namun katanya, dia bukan bercita-cita ingin menjadi kapten kapal tetapi mahu memiliki kapal lautnya sendiri.

Ini didorong oleh arwah ibunya ketika mereka di New Zealand. Memori mereka ke laut, ibunya sering bercerita tentang kapal-kapal yang berlayar ketika mereka memancing bersama.

Kemesraan mereka yang kuat sehinggakan dia pernah travel seorang diri dari Kuala lumpur ke New Zealand untuk bertemu ibunya ketika dia berumur 9 tahun sebelum ibunya meninggal dunia ketika dia berusia 10 tahun.

Sebagai seorang yang tidak handsome, bukan anak orang kaya dan sering mendapat tempat terakhir dalam kelas aku sedar aku perlu ubah masa depan aku.

Sejak berumur 15 tahun aku sudah bekerja sambilan di kedai makan, bekerja di kilang dan menjaja di tepi jalan. Pasar malam, downtown, bazar ramadhan menjual air, goreng – goreng, t-shirt, kasut termasuklah produk kecantikan.

Aku sudah lali. Bahkan pernah aku ke Thailand cuba menyeludup herba kecantikan untuk dijual di Malaysia. Tapi menjual t-shirt di sekolah dan pasar malam merupakan pengalaman yang mendorong aku ke UK.

Dengan kemahiranku melukis dan seni komputer aku bekerja membuat design t-shirt dan video pengiklanan. Akhirnya bakatku, aku kembangkan di Universiti Kuala Lumpur dalam bidang animasi.

Berjaya dapat keputusan cemerlang, aku dihantar untuk internship ke Indonesia selama 4 bulan dan mendapat tawaran melanjutkan pengajian ke UK.

Di UK aku dilantik menjadi Regional Chairman untuk perwakilan pelajar Malaysia UKEC bahagian selatan barat dan Plymouth adalah kawasan di bawah kelolaanku.

Disitulah aku kenal Saba, kerana Saba mewakili Plymouth. Kami berjumpa ketika mesyuarat pertama bersama wakil pelajar lain secara maya setelah dikenalkan oleh Azureen, wakil pelajar Malaysia di Plymouth sebelum Saba.

Ketika itu Azureen sedang sibuk menguruskan perkahwinannya yang akan berlangsung sebulan lagi. Siapa sangka kami yang si dia kenalkan pula ‘terkahwin’ terlebih dahulu.

Majlis kami simple. Kos tak sampai RM2000 tapi serba ada. Nasi minyak, kek kahwin, pelamin comel di ruang tamu, siap ada photoshoot bertema musim luruh lagi.

Semua atas kerjasama rakan-rakan di Plymouth yang menjadi bidan terjun mengagih tugas secara sukarela.

Sepanjang di UK, kami juga tidak duduk diam. Saba bekerja di kedai gula-gula. Aku mengambil upah kerja freelance buat design dan mengedar risalah. Bukan itu sahaja, kami juga menjual nasi lemak dan nasi goreng £1 di London,

Alhamdulillah sambutan hebat boleh lah jual dalam roughly 80 bungkus sehari.

Penat lelah kami reward diri sendiri dengan backpacking. Kos travel dalam Europe murah. Kadang-kadang boleh dapat flight bawah RM50 sehala. Kalau naik bas lagilah murah.

Kami pernah berjalan kaki dari Geneva, Swizz ke Monnetier Mornex di France sebab nak main ski punya pasal.

Tak perlu kaya raya untuk keluar dari kepompong fahaman hidup masing-masing. Yang penting niat dan usaha harus seiring. Ganjarannya akan datang sendiri.

Jujur aku katakan dalam hidup, kami juga tidak pernah merancang akan berkahwin di usia semuda ini. Siapa sangka Allah temukan jodoh aku di luar negara.

Dan kini kami dikurniakan sepasang cahaya mata, si kembar Adam Qowiy dan Adwin Qowiy. Alhamdulillah kedua-duanya sihat dan makin tembam.

Sekurang-kurangnya dengan ijazah ku dari UK, aku kini sudah berkerjaya dan berjaya membuka kedai printing ku sendiri, berkonsepkan ‘Kami Print Semua’.

Selain itu secara sambilan aku juga mengambil tempahan kaligrafi menjawikan nama-nama orang tersayang dalam bentuk tulisan khat.

Andai aku masih redha dengan nasibku 10 tahun dulu aku mungkin masih lagi menjadi designer biasa di kedai-kedai printing seperti yang aku punya sekarang. Aku teringat seorang ustaz pernah berpesan,

Seorang jaguh karate yang boleh mematahkan sekeping papan dengan hentakan tangannya belum tentu boleh mematahkan papan yang sama dengan tenaga dan postur yang sama bila papan itu dialihkan kedudukannya dari melintang ke menegak.

Begitu juga kita, walau bagai mana pun situasi hidup kita sekarang mungkin saja bila kita mengalihkan perspektif kita dalam menerima sesuatu keadaan dari terpukul dengan nasib yang biasa-biasa boleh berubah jadi nasib yang luar biasa baik hanya dengan sedikit usaha insyaAllah. Hukum usaha pasti jadi.

Harapan saya jika terlihat gambar ini lagi, buanglah persepsi dia kaya boleh lah, ada duit boleh lah, kerana hakikat sebenar adalah sebaliknya aku kerja keras kerana aku sedar aku bukan anak orang kaya.

Kalian boleh baca kisah perkahwinan kami di UK yang pernah viral satu ketika dulu di sini.

Aku juga pernah berkongsi video travel honeymoon kami berdua di sini.


5 Langkah Pertama Untuk Anda Dapatkan Badan Idaman

2016 sudah memasuki bulan Mac jadi apakah resolusi untuk mendapatkan badan idaman tahun ini berjalan lancar? Kami harap perancangan anda masih kekal dan belum putus asa.

Maklumlah, bukan senang untuk dapatkan bentuk idaman ditambah lagi dengan pelbagai makanan tinggi kalori lagi sedap yang mudah didapati di Malaysia. Memang mencabar. Kami sendiri pun kadang-kadang terbabas kalau masuk bab makan. Mana tahan bila lihat mee goreng mamak dan telur mata diatasnya depan mata. Heh.

Tapi, anda jangan risau Vocket bersama-sama Mestoropin akan menemani anda mendapatkan bentuk badan idaman dengan artikel-artikel dan video yang memberi tip, inspirasi dan motivasi sepanjang tahun. Untuk permulaan mari kita lihat 5 langkah pertama yang boleh anda praktikkan untuk dapatkan badan idaman.

Tiada jalan singkat untuk jadi fit dan dapatkan badan idaman. Perkara paling asas yang perlu anda tahu ialah kalori masuk vs kalori keluar. Penting untuk anda makan makanan yang rendah lemak dan makanan yang fresh. Mengelak diri daripada diet tidak sihat dan mengambil pil kurus juga merupakan perkara asas yang perlu anda tahu.

Aiskrim magnum, twisties, cloud 9 dan lain lain junk food bukan lah makanan yang membantu dalam proses untuk jadi fit. Jadi, apa kata anda buang atau sedekahkan makanan ini kepada mereka yang perlu jika ada di dapur anda. Ini termasuklah segala jenis minuman bergas dan bergula. Proses ini juga membantu anak-anak anda jauh daripada makanan-makanan yang tidak berkualiti.

Makanan di kedai makan dan restoran majoriti tinggi dengan sodium dan tinggi kandungan lemak. Belajar untuk memasak makanan yang sihat di rumah. Jika perlu ambillah kelas memasak. Kebaikan masak sendiri di rumah bukan saja pada badan anda, tapi juga poket anda. Jimat duit.

Salah satu perkara yang membuatkan program fitness anda gagal ialah kurangnya perancangan. Di Malaysia, banyak perayaan. Setiap kali perayaan mesti makan best. Sekiranya anda tahu anda akan ke sesuatu majlis atau rumah saudara yang tentunya penuh dengan makanan berlemak, anda boleh makan terlebih dahulu di rumah. Dan pastikan keluarga anda tahu anda sedang dalam proses mendapatkan badan amal. Mungkin mereka dengan sendirinya suka untuk menyediakan makanan yang sesuai dengan anda. Jangan malu.

Kadang-kadang dalam mengejar sesuatu anda sering abaikan keluarga. Maklumlah, keluarga kebanyakkannya tidak memahami hasrat dan keinginan anda. Nasihat kami jangan. Dalam mendapatkan bentuk badan yang anda inginkan fokus pada latihan dan diet saja. Tunjukkan pada mereka anda boleh dapatkan bentuk badan idaman sambil menikmati gaya hidup seperti sebelumnya kecuali diet dan latihan.

Vocket Fitness dikuasakan oleh Mesotropin Official. Artikel lanjut di http://vckt.co/1T9WhNP

Posted by The Vocket on Wednesday, March 2, 2016


Genggam PhD Pada Usia 25 Tahun, Inilah Amalan Dan Prinsip Yang Dipegang Pemuda Ini

Berpeluang mendapatkan tips daripada golongan akademik merupakan sesuatu yang bukan hanya menyeronokkan tetapi juga secara peribadi ia turut menambah input kepada diri saya sendiri.

Inilah yang telah saya rasai selepas membaca perkongsian daripada Dr Muhamad Hasbullah yang merupakan merupakan pemegang ijazah Doktor Falsafah Kejuruteraan Mekanikal dari Imperial College London.

Menurut Doktor Hasbullah, beliau memperolehi anugerah doktor falsafah dari Imperial College London ketika berusia 25 tahun, merupakan antara yang termuda memperolehi PhD seumpamanya dari kolej tersebut.

Sebelum itu saya menamatkan pengajian ijazah sarjana muda di Universiti Teknologi Malaysia dalam bidang yang sama pada umur 20 tahun. Kini, pada usia 28 tahun, saya giat menjalankan penyelidikan dan penulisan agar ilmu yang saya perolehi dapat disebarkan kepada masyarakat umum di Malaysia.

Selain daripada menulis di peringkat jurnal antarabangsa, saya juga menerbitkan buku dalam Bahasa Malaysia, dan baru-baru ini artikel saya diterbitkan dalam Utusan Malaysia.

Mengimbau kembali kenangan lama, Dr Hasbullah yang merupakan anak sulung daripada 5 beradik ini lahir dalam keluarga serba sederhana. Kehidupan beliau bersama keluarga tidaklah mewah, tidak juga susah.

Namun faktor kerjaya bapa beliau sebagai penjawat awam memerlukan Dr Hasbullah dan adik-adik sering berpindah dan bertukar sekolah mengikut ke mana saja bapa ditukar bertugas.

Kami sering berpindah disebabkan keperluan kerja bapa saya sebagai juruukur. Dari Kulim, ke Melaka, ke KL, ke Melaka dan akhirnya pencen di KL.

Sedikit cerita sayu adalah sewaktu saya berangkat ke London, adik bongsu saya baru berumur setahun. Emak pula kesihatan tidak menentu. Bila balik ke Malaysia, terpaksa berkenalan semula dengan adik dan emak pula alhamdulillah sihat-sihat sahaja.

Kini Doktor Hasbullah sedang berkhidmat sebagai pensyarah kanan di Universiti Teknologi Malaysia, Skudai. Beliau terpanggil untuk berkongsi di Vocket setelah bergaul dan melihat para pelajar beliau.  Ujar Dr Hasbullah:

Ia mengingatkan kembali bagaimana saya mula bercita-cita untuk memegang ijazah PhD, dan potensi yang saya lihat di kalangan pelajar-pelajar adalah mengagumkan.

Faktor mendorong Dr Habsullah untuk terus belajar

Banyak dorongan sebenarnya, tapi yang utama adalah disebabkan luasnya bidang ilmu. Alhamdulillah saya dimudahkan sewaktu pengajian ijazah sarjana muda dan saya dapat kuasai hampir semua subjek dengan baik.

Kemudian saya terfikir, ‘Adakah saya ingin belajar sahaja dari orang lain, atau saya boleh mengembangkan ilmu yang saya belajar ini supaya orang lain mendapat manfaat?’

Sebagai contoh, jika kita membaca sebuah buku, wujud perasaan tidak puas hingga sepatutnya kita dapat menulis sebuah buku yang lain, berdasarkan pemahaman kita sendiri.

Jadi saya sedar saya perlu belajar lebih mendalam lagi sebelum mampu berbuat demikian. Ini adalah dorongan utama untuk saya menyambung pengajian.

Sebenarnya sebelum tamat pengajian lagi saya sudah mendapat tawaran kerja di bidang oil and gas, namun minat lebih mendalam pada bidang ilmu pengetahuan membuatkan saya memilih untuk kekal di universiti.

Dorongan-dorongan yang lain sudah tentunya untuk menjadi contoh kepada adik-adik serta membanggakan mak dan abah. Pernah sekali sewaktu pendaftaran di universiti kami menyangka perlu membayar yuran penuh, dan saya nampak abah sangat risau, dan jarang sekali saya lihat abah risau.

Rupa-rupanya, tidak perlu membayar yuran sehingga mendapat penaja. Alhamdulillah saya mendapat tajaan MARA sepanjang pengajian ijazah sarjana muda.

Bagi saya, ijazah lanjutan ni sebagai hadiah kepada mak dan abah yang dulu memang bersusah payah membesarkan saya. Bunyi macam klise tapi kepuasan dapat membanggakan mak dan abah memang luar biasa.

Ayat-ayat lazim yang menjadi amalan hidup Dr Hasbullah

Memang ada, setiap kali solat saya amalkan surah Al-Insyirah sebanyak 5 kali. Ayatnya yang ke (5-6) ‘ Kerana sesungguhnya sesudah kesulitan ada kemudahan, sesungguhnya sesudah kesulitan itu ada kemudahan’ bagi saya sangat powerful kerana itu janji dari Pencipta kita sendiri.

Jadi saya sentiasa percaya sesusah mana pun dugaan pasti ada kemudahan di hujungnya. Selain itu saya juga kerap mengamalkan doa-doa ringkas yang saya reka sendiri, asalkan tak menyimpang dari akidah.

Doalah di mana sahaja, paling tidak pun di dalam hati.
‘Ya Allah, aku rasa susah sangat, kau mudahkanlah hari ini’.
‘Ya Allah, harini meeting result tak berapa cantik, kau lembutkanlah hati supervisor ku untuk dia beri idea-idea yang bernas’.
‘Ya Allah, harini naik bas biarlah tempat depan sekali kosong’.
Mengadulah pada pencipta, dengan penuh harapan.

Di tahun yang terakhir pengajian saya, ada sedikit terdetik dalam hati nak pergi ke Mekah, tapi tak yakin boleh pergi dengan keadaan data yang belum cukup dan kerja penulisan yang sangat banyak.

Dengan tak disangka saya dapat tawaran untuk pergi ke sana mengerjakan haji menggunakan kuota jemaah dari UK. Walaupun dalam hati risau dengan kerja yang mendesak, saya terus bertanya kepada supervisor.

Kata-katanya yang paling saya ingat, “For sure Has! Why not!” (Dia bahasakan saya sebagai Has). Alhamdulillah tuhan mudahkan segalanya. Mungkin keberkatan amalan surah Al-Insyirah tadi? Wallahua’lam.

Baca: Peluang Tunaikan Haji Menggunakan Kuota UK Yang Ramai Pelajar Malaysia Tidak Tahu

Benarkah Melayu Malas? Apa pandangan Dr Hasbullah tentang ini?

Soalan yang sangat menarik. Kata-kata Melayu malas itu memang kerap didengar tapi bagi saya lebih sesuai digantikan dengan ‘Melayu terlalu selesa di negara sendiri’.

Apabila di ‘campak’ ke UK untuk belajar, saya lihat semua bangsa dari Malaysia berusaha sangat gigih untuk survive. Maksud saya sangat gigih itu adalah bekerja hampir 80 jam seminggu.

Memang benar, bila kita berada dalam keadaan tidak selesa, ‘out of our comfort zone’, secara automatik kita akan berusaha lebih keras. Di Imperial College London, hampir setiap hari apabila berbincang dengan pelajar dari negara lain, pasti saya akan mengutuk diri sendiri kerana tidak sebijak mereka.

Saya terpaksa hidup dengan perasaan itu sepanjang saya berada di sana. Itu belum lagi jika berbual dengan pensyarah-pensyarah di sana, maka berganda-ganda lah perasaan itu.

Walaupun kelihatan seperti sangat kejam, perkara inilah yang menjadikan saya lebih berusaha mencari dan menghormati ilmu, serta orang-orang di sekeliling saya.

Setiap dari mereka pasti tahu sesuatu yang kita tidak tahu. Memang benar ungkapan ‘makin banyak kita belajar, makin banyak yang kita tidak tahu’.

Oleh itu, nasihat saya kita perlu keluar dari zon selesa ini. Jumpalah orang yang berbeza, bacalah pelbagai buku yang berbeza, dekatkan diri dengan orang bijak pandai, cabarlah diri kita, terima lah pandangan negatif orang lain untuk membaiki diri, jauhkan diri dari berita dan perkara yang remeh temeh, serta berusahalah dengan gigih.

Sewaktu majlis konvokesyen PhD saya di Royal Albert Hall London, hanya saya seorang saja yang pakai baju Melayu, lengkap bersamping songket! Memang bangga jadi anak Malaysia yang berjaya di bumi orang.

Tips buat pembaca Vocket dan masyarakat umum

1. Untuk yang beragama Islam, yakinlah dengan Pencipta. Dia yang bawa kita ke dunia, maka Dialah yang menjaga kita.

2. Jangan malu mengaku pada bangsa lain kita dari Malaysia, walaupun dia tak pernah dengar nama negara kita. Kita tak boleh ubah di mana kita lahir, tapi kita boleh tunjukkan kepada dia apa yang kita mampu buat. Di negara barat mereka cukup hormat dengan orang Asia di sana. Kata mereka orang Asia ini sangat bijak dan rajin.

3. Berdakwah tanpa segan, di dalam mahupun luar negara. Di makmal saya, semua yang bukan Islam telah tahu tentang ibadah puasa, haji, solat dan sebagainya. Paling penting untuk mereka tahu sahaja, soal hidayah itu hanya Allah yang berhak.

4. Sentiasa bekerja. Maksud saya adalah sentiasa berusaha ke arah menjadi siapa yang kita mahu jadi dalam tempoh 5 – 10 tahun lagi.

5. Sentiasa sedar bahawa akan ada orang yang lebih berilmu dari kita. Maka elakkanlah dari meninggi diri.

Antara tips yang ingin saya kongsikan dengan generasi muda untuk berjaya dalam kehidupan pula adalah,

1. Keyakinan bahawa rezeki itu ada untuk kita di dunia.

Kita dibawa ke dunia ini oleh tuhan jadi Dia akan menjaga kita dengan syarat kita sentiasa berusaha.

Mungkin ini suatu yang biasa kita dengar, namun sewaktu saya berada dalam keadaan tertekan serta terdesak, serta tiada siapa dapat membantu (contohnya dalam kerja-kerja penyelidikan termaju), keyakinan inilah yang membolehkan saya bangun semula.

2. Keinginan untuk bekerja keras melebihi masa yang ditentukan.

Di Imperial College London, ada pelajar yang duduk menelaah ilmu dari 7 pagi hingga 11 malam, untuk setiap hari. Untuk berjaya paling kurang perlukan 60 jam seminggu bekerja.

3. Ambil positif sebarang kritikan, perbaiki kesilapan dan terus maju ke hadapan.

Dalam bidang kerjaya saya, sering kali artikel ilmiah saya ditolak oleh pakar-pakar dalam bidang tertentu di dunia. Ada antara mereka yang dikenali sebagai guru dalam bidang tersebut. Jika kita mampu menerima kritikan sebagai proses pembelajaran, maka mudahlah untuk berjaya.

Bacalah sebarang buku, mungkin tentang perniagaan, agama, motivasi, sejarah, dan apa jua bentuk penulisan. Ia membolehkan otak kita sentiasa berfikir dan berkembang.

Jika menaiki tren di London, paling kurang mereka akan membaca akhbar. Kita akan berasa malu sendiri sekiranya tidak membaca apa-apa. Begitulah nilai di negara maju.

Begitulah sedikit sebanyak perkongsian dari saya. Diharap ia dapat memberi inspirasi terutama kepada golongan muda yang tercari-cari panduan untuk maju ke hadapan. Harap kisah saya ini dapat memberi inspirasi kepada orang ramai. Kalau seorang pun saya dah cukup happy. Terima kasih.

Terima kasih Dr Hasbullah atas tips dan perkongsian kali ini. Semoga ia bukan hanya memberi inspirasi tetapi apa yang telah dikongsikan turut menjadi amalan dan kelaziman buat para pembaca.

Andai tidak dipecahkan ruyung, mana mungkin kita dapat ambil sagunya. Tiada perkara dalam dunia ini yang sukar dicapai andai kita sanggup berusaha sehabisnya. If you can dream it, you can do it.

Baca lagi: Selepas Melalui Siri Kegagalan Dalam Pelajaran Akhirnya Ini Yang Telah Saya Capai


Pernah Sertai Program Homestay Di Jepun Bawa Kamal Berhijrah Dan Berniaga Di Sana

Sudah lama saya memerhati Facebook pemuda ini dalam diam. Dari hari ke hari beliau rajin berkongsi info, tips dan tentang budaya masyarakat Jepun. Malahan ada di antara tips beliau telah saya kumpulkan dan jadikan satu artikel sebagai rujukan pembaca Vocket.

Baca 21 Tips Ke Jepun Daripada Kamal. Mungkin Berguna Jika Anda Mahu Travel Ke Jepun

Kini sudah tiba masanya saya perkenalkan anak muda ini. Meskipun kelihatan simple, tapi setelah diselidik rupanya beliau kini sedang gigih mengembangkan perniagaan di negara matahari terbit ini.

Mari saya kenalkan anda dengan Kamal Zharif bin Kamaludin. Graduan lulusan Ijazah sarjana muda Kejuruteraan Komputer (Fakulti Elektrik) di UTM Skudai pada tahun 2009 ini merupakan anak sulung daripada 2 adik-beradik, dilahirkan di Perlis tetapi membesar di Johor Bahru.

Pada tahun 2004, saya diberikan peluang bagi menyertai program homestay di Nagoya, Jepun. Dari situ, sejarah bermula. Saya kembali semula ke Jepun pada tahun 2011 sebagai pelancong.

Ketika itu tujuan ke Jepun bagi bertemu dengan keluarga angkat di Nagoya. Di situ terdetik bahawa suatu hari nanti saya akan ada kerja, rumah dan juga keluarga sendiri di Jepun.

Dalam sela waktu tersebut, hampir tiap-tiap hari saya berusaha untuk membayangkan bahawa nanti saya mempunyai kerja, dan mempunyai rumah sendiri yang mempunyai taman serta dapat lihat isteri dan anak yang duduk bersama.

Dan sekarang saya sudahpun menetap di Jepun sejak tahun 2014. Kiranya sudah hampir 2 tahun saya menetap di sini.

Pintu gerbang ini dinamakan Torii. Apa fungsi dia? Ia melambangkan tempat kawasan suci bagi penganut agama Shinto di Jepun.

Berada di Jepun memberikan satu peluang bagi saya meneroka dan mengembangkan kerjaya yang ada. Lagi-lagi industri pelancongan semakin meningkat di Jepun serta galakan kerajaan Jepun bagi sektor ini bersempena kedatangan sukan Olimpik 2020.

Sebelum ini pernah juga saya cuba dapatkan kerja di Malaysia, tetapi nasib tidak menyebelahi saya. Oleh itu, kenapa tida saya cuba sahaja nasib ke Jepun. Alhamdulillah dengan bantuan beberapa orang, saya berjaya dapatkan platform yang baik untuk membesarkan kerjaya yang ada.

Dengan adanya platform yang telah dibina, kami dapat memberikan peluang kepada orang lain bagi mendapatkan rezeki. Rezeki yang dimaksudkan juga adalah rezeki rangkaian kenalan, rezeki belajar bahasa Jepun dan pelbagai lagi yang boleh dicari.

Pada masa akan datang nanti, akan wujudnya komuniti bisnes-bisnes yang saling melengkapi antara satu sama lain di Jepun. Ia dijalankan secara bersama antara orang Jepun dan juga orang Malaysia. Banyak peluang kerja dapat dicipta.

Kami juga sangat berterima kasih kepada kenalan di Jepun dan juga di Malaysia. Kedua-dua pihak ini sangat membantu dalam membolehkan platform di Jepun dapat dimulakan. Seandainya ada peluang, saya ingin membalas jasa mereka dengan cara yang lebih baik.

Restoran mee Jepun yang ada cop halal dari pihak Malaysia. Ini di lapangan terbang Kansai, Osaka.

Alhamdulillah, ibu bapa saya memberikan lampu hijau dan sentiasa memberikan dorongan dengan kata-kata “berusaha bersungguh-sungguh ya.”

Terima kasih bertanya cikpuan editor yang baik hati. Tim-tim kami dalam syarikat sekarang menjalankan perkara ini:

1. Servis pelancongan ke Jepun (pengurusan tertinggi memberikan tanggungjawab kepada saya untuk menguruskannya). Ia mempunyai lesen pelancongan di Jepun. Kami juga mempunyai staf yang pakar dalam selok belok di Hokkaido (utara Jepun) dan turut menawarkan pakej Jalan-jalan Hokkaido.

2. Eksport barangan terpakai Jepun (bundle/ 2nd hand). Setakat ini kami mempunyai premis utama di Pulau Pinang dan Rawang.

3. Jual barangan online. Sehingga kini dalam 300,000 barang telah dijual. Antara laman web yang menjadi tempat saya berjualan adalah Rakuten, Yahoo Japan, Dena-En, dan AuMall Japan.

4. Menguruskan restoran masakan India. Paling mengembirakan restoran ini pernah memenangi anugerah restoran tersedap 2015 di daerah Minato-ku, (salah satu dari daerah utama Tokyo). Anda boleh lihat selanjutnya di laman web chandrama.jp

5. Projek akan datang – akan melaksanakan projek penangkapan ikan tuna secara berlesen. Laman web kami eagleeye.co.jp.

Melihat produk bundle untuk dihantar ke Malaysia. Game yang dibuat di sini adalah cara bidaan.

Pada tahun 2014, dengan berbekalkan sedikit pengalaman kerana pernah ke Jepun serta juga atas keinginan yang tinggi untuk menetap dan mencari peluang di Jepun, saya ke sana dan berjaya menemui beberapa orang penting yang dapat membantu saya.

Mereka membantu saya bagi mencari platform yang sesuai. Saya bermula dengan platform tour dan pelancongan memandangkan pernah beberapa kali menziarahi Jepun bagi tujuan pelancongan.

Dari situ, saya kembangkan ke beberapa projek iaitu projek eksport barangan terpakai dan juga projek penangkapan ikan tuna. Tim baru juga turut ditubuhkan bagi menguruskan hal ehwal 2 platform tersebut.

Dengan adanya aktiviti servis pelancongan yang dibuat, ia menjadi lebih senang bagi perunding kami meyakinkan para pelabur. Hasil daripada ini juga, beberapa cabang bisnes lain turut dalam usaha untuk ditubuhkan di Malaysia. Sebagai contoh, bisnes kantin baru saja dimulakan di Fakulti Alam Bina, Universiti Malaya.

Mengenai bisnes restoran dan jual barangan dalam talian, ia telah pun dibuat sejak sebelum platform servis pelancongan ditubuhkan. Dengan adanya tim perkhidmatan pelancongan, kedua-dua aktiviti tersebut berpotensi untuk saling melengkapkan antara satu sama lain. Ia juga diuruskan oleh tim khas yang pakar dalam bidang tersebut.

Mentor kami memberitahu bahawa aktiviti tour ini sebagai pembuka pintu bagi melahirkan bisnes-bisnes yang lain. Bisnes-bisnes yang lain juga silap-silap memberikan keuntungan yang lagi besar dari bisnes perkhidmatan pelancongan.

Bila naik tren di Jepun, biasanya akan banyak naik turun tangga. Lif ada disediakan cuma ada masanya penggunaan tangga lebih praktikal dari lif.

Banyak perkara perlu dipelajari bagi membolehkan platform menjadi lebih matang. Cabaran yang utama adalah bagaimana untuk memperbaiki kelemahan diri. Ia adalah kelemahan yang selalunya menghambat perjalanan bisnes sekarang.

Cabaran kedua adalah untuk memantapkan bisnes gaya korporat. Seperti yang diberitahu oleh Penasihat ABS (Ainon Business School), Puan Ainon Mohd, cara bisnes korporat memudahkan ia berkembang lebih maju.

Bisnes gaya korporat pada awalnya tidak menghasilkan keuntungan segera yang banyak, tetapi ia membuahkan hasil dalam masa beberapa tahun akan datang.

Seandainya dibuat dengan gaya tauke, hasil yang banyak akan diperolehi dalam masa yang singkat, tetapi bisnesnya kekal mengecil walaupun sudah bertahun-tahun menjalankannya.

Perbezaan ini yang perlu diketahui oleh para staf yang ada. Ia supaya keuntungan jangka masa panjang dapat dikecapi.

Cabaran yang ke-3: perlu dahulukan staf walaupun ada masanya diri ini tidak mempunyai duit langsung. Walau bagaimanapun, ia salah satu cara untuk mengembangkan perniagaan yang ada.

Cabaran ke-4: bagaimana untuk bersedia bagi menghadapi keadaan ekonomi yang suram. Ini memberikan tamparan hebat kepada tim yang ada. Satu persatu sumber pendapatan berkurangan secara mendadak. Oleh itu, sekali lagi perkara sebegitu perlu dipelajari dengan sangat cepat.

Cabaran ke-5: memungut hutang. Betullah apa yang diperkatakan oleh Puan Ainon Mohd. Memungut hutang lebih sukar dari membuat jualan.

Kami terlupa untuk memberikan servis kepada klien yang sudah bersetuju 100%. Sebab yang lain berpunca daripada terlambat bangun tidur.

Termakan bekal makanan klien. Sebabnya berpunca dari perut yang terlalu lapar.

Sejak pertengahan tahun 2010, saya bekerja di Shanghai dalam bidang call center. Ia berterusan sehingga akhir tahun 2012 (2 tahun sebelum bertemu platform yang sesuai di Jepun). Dalam tempoh waktu bekerja, saya hampir lupa akan cita-cita asal iaitu mahu mencari kerjaya dan tinggal di Jepun.

Pada akhir tahun 2012, satu perubahan yang drastik berlaku. Ia kurang menyenangkan walaupun telah mempunyai visa kerja di China sehingga tahun 2013. Majikan meminta saya berhenti kerja. Saya tidak mempunyai pilihan melainkan terpaksa meletak jawatan.

Ia satu tamparan yang membuatkan diri ini ingat sampai bila-bila. Ketika itu juga duit simpanan sudah tidak banyak. Walaupun gaji yang ditawarkan boleh dikatakan lebih tinggi dari gaji lepasan universiti, akibat pengurusan kewangan yang tidak baik, duit kecemasan tidak dapat dikumpulkan.

Selepas balik ke Malaysia saya menganggur selama lebih setahun tanpa ada sumber pendapatan yang tetap. Hendak dapatkan RM800 sebulan juga sangat payah. Sepanjang tempoh tersebut, saya masih tidak mampu mencapai tahap di mana orang lain telah capai.

Sebagai contoh, kawan-kawan lain telah mendirikan rumah tangga, mempunyai anak, memiliki sumber pendapatan yang tetap, juga terlibat dalam kerjaya yang ada. Tambahan lagi mereka juga sudah duduk di rumah yang ditanggung sendiri dan ada yang mempunyai kereta sendiri.

Ok, jadi itu pengalaman sebelum bertapak di Jepun.

Selepas menjejakkan kaki di Jepun, ada kes di mana staf menipu syarikat dengan mengambil sebahagian besar duit yang telah dibayar client. Ia jumlah yang terpaksa kami tanggung supaya trip client tersebut berjalan lancar.

Daripada kes ini, kami belajar untuk sentiasa berhati-hati ketika hendak mengambil staf yang baru. Begitu juga dengan SOP (Standard of Procedure) pengurusan duit juga akan diteliti lagi dari masa ke semasa.

Membantu tim bundle bagi memilih baju yang mempunyai potensi pasaran.

Ya saya pernah berhenti daripada meneruskan beberapa perniagan.

1. Direct selling ketika zaman universiti. Ia diberhentikan atas faktor etika, dan juga jualan yang rendah.

2. Servis fotografi. Ia diberhentikan atas faktor yang kurang dipersetujui oleh orang tua. Juga jualan yang sangat rendah berbanding pembelian peralatan yang sangat mahal.

3. Di Shanghai, saya pernah menjalankan bisnes makanan Melayu di sebuah café. Ia terpaksa dihentikan atas faktor:

Bagi kes saya sendiri, perkara ini diberitahu oleh seorang penulis skrip Shah Rizal Mashur. Menurut beliau inilah keadaan diri saya:

Apabila berada di Malaysia, sukar untuk saya sentiasa kelihatan gembira walaupun ketika itu bukannya masalah besar. Tetapi bila di Jepun, walaupun situasi boleh dikatakan sukar, muka dan hati masih mampu mencoret kegembiraan.

Selain itu, dengan mengembangkan platform di Jepun, kami merasakan ia lebih mudah dan mempunyai peluang yang lebih besar untuk berjumpa dengan beberapa orang utama di Malaysia, iaitu orang yang mempunyai pengaruh tinggi. Secara tidak langsung, rangkaian kenalan menjadi lebih besar.

Baca: 7 Perbezaan Gaya Orang Jepun Urus Syarikat Berbanding Orang Barat

Dan ya, saya juga merancang menulis buku. Insya allah buku berjudul I’m A Backpacker: Japan akan diterbikan tidak lama lagi.

Mengenai buku yang akan diterbitkan, saya bercadang untuk meletakkan nama TheVocket di dalam buku tersebut. Saya lihat TheVocket banyak memberikan info yang sangat baik mengenai Jepun. Ia juga membantu saya bagi mendapatkan idea-idea yang bagus ketika menulis.

Seandainya ok, ada satu lagi projek menulis buku dibawah syarikat penerbitan Karangkraf akan turut dijalankan nanti.

Bila orang Jepun mahu betul-betul minta maaf, posisi seperti sebegini adakalanya dibuat. Nama posisi minta maaf: dogeza. Ini lakonan sahaja.

Cuba untuk ‘berkuli’ terlebih dahulu sebelum diterima bekerja. Ini akan meningkatkan keyakinan majikan.  Berkuli membawa maksud seperti ‘internship’ ataupun ‘training’. Apabila syarikat melihat calon pekerjanya mampu memberikan pulangan baik, silap haribulan akan diangkat menjadi rakan kongsi bisnes.

Mungkin pada permulaan berkuli ataupun perniagaan, upah atau komisen yang diterima tidaklah banyak. Walau bagaimanapun, modal yang penting adalah meningkatkan jaringan kenalan bisnes.

Seterusnya, dengan adanya kekuatan rangkaian tersebut, seseorang mempunyai capaian bagaimana untuk mendapatkan sumber modal kewangan.

Di sini saya ingin mengucapkan terima kasih kepada ibu bapa yang merestui kerjaya saya di Jepun. Selain itu, rakan-rakan seperjuangan yang terlibat secara langsung dalam platform-platform perniagaan yang dibina (anda tahu siapa anda), kakitangan dan warga kerja beberapa syarikat serta ajensi travel yang terlibat, ibubapa angkat saya di Jepun, serta mereka yang banyak membantu saya mendapatkan platform di Jepun. Jasa dan bantuan anda akan saya ingat sampai bila-bila.

Baca lagi: Bagaimana Mengembara Selama 2 Tahun Mengubah Pandangan Gadis Ini Tentang Hidup